title: Απόφαση 2011/133/ΚΕΠΠΑ του Συμβουλίου, της 21ης Φεβρουαρίου 2011 , για την υπογραφή και τη σύναψη της συμφωνίας μεταξύ της Ευρωπαϊκής Ένωσης και του Μαυροβουνίου σχετικά με τη θέσπιση πλαισίου για τη συμμετοχή του Μαυροβουνίου σε επιχειρήσεις διαχείρισης κρίσεων της Ευρωπαϊκής Ένωσης

text:
               2.3.2011

               EL

               Επίσημη Εφημερίδα της Ευρωπαϊκής Ένωσης

               L 57/1

         ΑΠΌΦΑΣΗ 2011/133/ΚΕΠΠΑ ΤΟΥ ΣΥΜΒΟΥΛΊΟΥ
   της 21ης Φεβρουαρίου 2011
   για την υπογραφή και τη σύναψη της συμφωνίας μεταξύ της Ευρωπαϊκής Ένωσης και του Μαυροβουνίου σχετικά με τη θέσπιση πλαισίου για τη συμμετοχή του Μαυροβουνίου σε επιχειρήσεις διαχείρισης κρίσεων της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 37, καθώς και τη συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 5 και 6,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»),
   Εκτιμώντας τα ακόλουθα:

               (1)

               Οι όροι για τη συμμετοχή τρίτων κρατών σε επιχειρήσεις διαχείρισης κρίσεων της Ευρωπαϊκής Ένωσης θα πρέπει να καθορίζονται δυνάμει συμφωνίας που θα θεσπίζει πλαίσιο για ενδεχόμενη μελλοντική συμμετοχή σε τέτοιου είδους επιχειρήσεις, και όχι να καθορίζονται κατά περίπτωση για την εκάστοτε επιχείρηση.

               (2)

               Η ΥΕ, κατόπιν της έκδοσης απόφασης από το Συμβούλιο στις 26 Απριλίου 2010 με την οποία εξουσιοδοτήθηκε να αρχίσει διαπραγματεύσεις, διαπραγματεύθηκε συμφωνία μεταξύ της Ευρωπαϊκής Ένωσης και του Μαυροβουνίου σχετικά με τη θέσπιση πλαισίου για τη συμμετοχή του Μαυροβουνίου σε επιχειρήσεις διαχείρισης κρίσεων της Ευρωπαϊκής Ένωσης («η συμφωνία»).

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία μεταξύ της Ευρωπαϊκής Ένωσης και του Μαυροβουνίου σχετικά με τη θέσπιση πλαισίου για τη συμμετοχή του Μαυροβουνίου σε επιχειρήσεις διαχείρισης κρίσεων της Ευρωπαϊκής Ένωσης («συμφωνία»).
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Ένωση.
   Άρθρο 3
   Η συμφωνία εφαρμόζεται προσωρινά από την ημερομηνία υπογραφής της, μέχρι να ολοκληρωθούν οι διαδικασίες σύναψής της (1).
   Άρθρο 4
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση κατά το άρθρο 16 παράγραφος 1 της συμφωνίας.
   Άρθρο 5
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 21 Φεβρουαρίου 2011.

            Για το Συμβούλιο

            Η Πρόεδρος

         C. ASHTON

      (1)  Η ημερομηνία υπογραφής της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΜΕΤΑΦΡΑΣΗ
      ΣΥΜΦΩΝΊΑ
      μεταξύ της Ευρωπαϊκής Ένωσης και του Μαυροβουνίου σχετικά με τη θέσπιση πλαισίου για τη συμμετοχή του Μαυροβουνίου σε επιχειρήσεις διαχείρισης κρίσεων της Ευρωπαϊκής Ένωσης
      Η ΕΥΡΩΠΑΪΚΗ ΕΝΩΣΗ
      αφενός, και
      ΤΟ ΜΑΥΡΟΒΟΥΝΙΟ
      αφετέρου,
      καλούμενα εφεξής «τα μέρη»,
      Εκτιμώντας τα ακόλουθα:
      Η Ευρωπαϊκή Ένωση (ΕΕ) δύναται να αποφασίζει την ανάληψη δράσης στον τομέα της διαχείρισης κρίσεων.
      Η Ευρωπαϊκή Ένωση θα αποφασίζει εάν θα καλούνται τρίτα κράτη να συμμετάσχουν σε επιχειρήσεις διαχείρισης κρίσεων της ΕΕ.
      Οι όροι για τη συμμετοχή του Μαυροβουνίου σε επιχειρήσεις διαχείρισης κρίσεων της ΕΕ θα πρέπει να καθοριστούν με συμφωνία που θα θεσπίζει πλαίσιο για ενδεχόμενη μελλοντική συμμετοχή του σε τέτοιου είδους επιχειρήσεις, και όχι να καθορίζονται κατά περίπτωση για την εκάστοτε επιχείρηση.
      Η συμφωνία αυτή δεν θα πρέπει να θίγει την αυτονομία λήψης αποφάσεων της Ευρωπαϊκής Ένωσης ούτε τη δυνατότητα του Μαυροβουνίου να αποφασίζει κατά περίπτωση για τη συμμετοχή του σε επιχειρήσεις διαχείρισης κρίσεων της ΕΕ.
      Η συμφωνία αυτή θα πρέπει να αφορά μόνο μελλοντικές επιχειρήσεις διαχείρισης κρίσεων της ΕΕ και δεν θα πρέπει να θίγει τυχόν ισχύουσες συμφωνίες με τις οποίες ρυθμίζεται η συμμετοχή του Μαυροβουνίου σε επιχειρήσεις διαχείρισης κρίσεων της ΕΕ που έχουν ήδη αναπτυχθεί,
      ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
      ΤΜΗΜΑ I

         ΓΕΝΙΚΕΣ ΔΙΑΤΑΞΕΙΣ

      Άρθρο 1
      Αποφάσεις περί της συμμετοχής
      1.   Κατόπιν της αποφάσεως της Ευρωπαϊκής Ένωσης να καλέσει το Μαυροβούνιο να συμμετάσχει σε επιχείρηση διαχείρισης κρίσεων της ΕΕ και εφόσον το Μαυροβούνιο έχει αποφασίσει να συμμετάσχει, το Μαυροβούνιο παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή του.
      2.   Η αξιολόγηση της συμβολής του Μαυροβουνίου από την Ευρωπαϊκή Ένωση διενεργείται από κοινού με το Μαυροβούνιο.
      3.   Η Ευρωπαϊκή Ένωση παρέχει το συντομότερο δυνατόν στο Μαυροβούνιο μια πρώτη εκτίμηση της πιθανής συμβολής του στις κοινές δαπάνες της επιχείρησης, με σκοπό να βοηθήσει το Μαυροβούνιο στη διαμόρφωση της προσφοράς του.
      4.   Η Ευρωπαϊκή Ένωση γνωστοποιεί στο Μαυροβούνιο με επιστολή το αποτέλεσμα της αξιολόγησης αυτής, προκειμένου να εξασφαλιστεί η συμμετοχή του σύμφωνα με τις διατάξεις της παρούσας συμφωνίας.
      Άρθρο 2
      Πλαίσιο
      1.   Το Μαυροβούνιο συντάσσεται με την απόφαση του Συμβουλίου με την οποία το Συμβούλιο της Ευρωπαϊκής Ένωσης αποφασίζει ότι η ΕΕ θα διεξαγάγει την επιχείρηση διαχείρισης κρίσεων, καθώς και με οποιαδήποτε άλλη απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της επιχείρησης διαχείρισης κρίσεων της ΕΕ, σύμφωνα με τις διατάξεις της παρούσας συμφωνίας και τυχόν αναγκαίες εκτελεστικές ρυθμίσεις.
      2.   Η συμβολή του Μαυροβουνίου σε επιχείρηση διαχείρισης κρίσεων της ΕΕ δεν θίγει την αυτονομία λήψης αποφάσεων της Ευρωπαϊκής Ένωσης.
      Άρθρο 3
      Καθεστώς του προσωπικού και των δυνάμεων
      1.   Το καθεστώς του προσωπικού που αποσπάται σε μη στρατιωτική επιχείρηση διαχείρισης κρίσεων της ΕΕ ή/και των δυνάμεων με τις οποίες το Μαυροβούνιο συμβάλλει σε στρατιωτική επιχείρηση διαχείρισης κρίσεων της ΕΕ διέπεται από τη συμφωνία —εάν έχει συναφθεί— για το καθεστώς της αποστολής / των δυνάμεων μεταξύ της ΕΕ και του κράτους ή των κρατών όπου διεξάγεται η επιχείρηση.
      2.   Το καθεστώς του προσωπικού που τοποθετείται σε αρχηγεία ή μονάδες διοίκησης που ευρίσκονται εκτός του κράτους ή των κρατών όπου πραγματοποιείται η επιχείρηση διαχείρισης κρίσεων της ΕΕ διέπεται από συμφωνίες μεταξύ των εν λόγω αρχηγείων και μονάδων διοίκησης και του Μαυροβουνίου.
      3.   Με την επιφύλαξη της συμφωνίας για το καθεστώς των δυνάμεων/ της αποστολής που αναφέρεται στην παράγραφο 1, το Μαυροβούνιο έχει δικαιοδοσία επί του προσωπικού του που συμμετέχει στην επιχείρηση διαχείρισης κρίσεων της ΕΕ.
      4.   Το Μαυροβούνιο έχει την ευθύνη να απαντά σε τυχόν αξιώσεις συνδεόμενες με τη συμμετοχή σε επιχείρηση διαχείρισης κρίσεων της ΕΕ που εγείρονται από μέλος του προσωπικού του ή αφορούν μέλος του προσωπικού του. Το Μαυροβούνιο έχει τη ευθύνη να κινεί οιαδήποτε διαδικασία, ιδίως δικαστική ή πειθαρχική, κατά μέλους του προσωπικού του σύμφωνα με τους νόμους και τους κανονισμούς του. Υπόδειγμα σχετικής δήλωσης επισυνάπτεται στην παρούσα συμφωνία.
      5.   Τα μέρη συμφωνούν να παραιτηθούν αμοιβαίως από κάθε άλλη αξίωση πέραν των συμβατικών αξιώσεων, για ζημία, απώλεια ή καταστροφή μέσων που ανήκουν ή χρησιμοποιούνται από το έτερο μέρος ή για τραυματισμό ή θάνατο μέλους του προσωπικού του ετέρου μέρους που προκύπτει από την εκτέλεση των επίσημων καθηκόντων του σε σχέση με δραστηριότητες που διεξάγονται δυνάμει της παρούσας συμφωνίας, εξαιρουμένων των περιπτώσεων βαρείας αμέλειας ή δόλου.
      6.   Το Μαυροβούνιο αναλαμβάνει την υποχρέωση να προβεί σε δήλωση παραίτησης από αξιώσεις έναντι οιουδήποτε κράτους συμμετέχει σε επιχείρηση διαχείρισης κρίσεων της ΕΕ στην οποία συμμετέχει το Μαυροβούνιο, και να προβεί στην ενέργεια αυτή κατά την υπογραφή της παρούσας συμφωνίας.
      7.   Η Ευρωπαϊκή Ένωση αναλαμβάνει την υποχρέωση να διασφαλίσει ότι τα κράτη μέλη της θα προβούν σε δήλωση παραίτησης από αξιώσεις έναντι του Μαυροβουνίου για οιαδήποτε μελλοντική συμμετοχή της χώρας σε επιχείρηση διαχείρισης κρίσεων της ΕΕ, και ότι θα προβούν στην ενέργεια αυτή κατά την υπογραφή της παρούσας συμφωνίας.
      Άρθρο 4
      Διαβαθμισμένες πληροφορίες
      Στο πλαίσιο των επιχειρήσεων διαχείρισης κρίσεων της ΕΕ εφαρμόζεται η συμφωνία μεταξύ της κυβέρνησης του Μαυροβουνίου και της Ευρωπαϊκής Ένωσης για την ασφάλεια των διαβαθμισμένων πληροφοριών, η οποία συνήφθη στις Βρυξέλλες στις 13 Σεπτεμβρίου 2010.
      ΤΜΗΜΑ ΙΙ

         ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΜΗ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝ

      Άρθρο 5
      Προσωπικό αποσπασμένο σε μη στρατιωτική επιχείρηση διαχείρισης κρίσεων της ΕΕ
      1.   Το Μαυροβούνιο εξασφαλίζει ότι το προσωπικό του που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ εκτελεί την αποστολή του σύμφωνα με:

                  α)

                  την απόφαση του Συμβουλίου και τις μετέπειτα τροποποιήσεις, όπως αναφέρονται στο άρθρο 2 παράγραφος 1·

                  β)

                  το σχέδιο επιχείρησης·

                  γ)

                  τα μέτρα εφαρμογής.

            2.   Το Μαυροβούνιο ενημερώνει, εν ευθέτω χρόνω, τον αρχηγό αποστολής της μη στρατιωτικής επιχείρησης διαχείρισης κρίσεων της ΕΕ (εφεξής «ο αρχηγός αποστολής») και την Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφάλειας(«YE») σχετικά με οιαδήποτε αλλαγή στη συμβολή του στη μη στρατιωτική επιχείρηση διαχείρισης κρίσεων της ΕΕ.
      3.   Το προσωπικό που αποσπάται στη μη στρατιωτική επιχείρηση διαχείρισης κρίσεων της ΕΕ υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση από αρμόδια αρχή του Μαυροβουνίου ότι είναι ικανό να εκτελέσει τα καθήκοντά του. Το προσωπικό που αποσπάται στη μη στρατιωτική επιχείρηση διαχείρισης κρίσεων της ΕΕ προσκομίζει αντίγραφο της βεβαίωσης αυτής.
      Άρθρο 6
      Δομή διοίκησης
      1.   Το προσωπικό που αποσπάται από το Μαυροβούνιο εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της μη στρατιωτικής επιχείρησης διαχείρισης κρίσεων της ΕΕ.
      2.   Όλο το προσωπικό τελεί πλήρως υπό τη διοίκηση των εθνικών του αρχών.
      3.   Οι εθνικές αρχές μεταβιβάζουν τον επιχειρησιακό έλεγχο στην Ευρωπαϊκή Ένωση.
      4.   Ο αρχηγός αποστολής είναι υπεύθυνος για τη μη στρατιωτική επιχείρηση διαχείρισης κρίσεων της ΕΕ και ασκεί τη διοίκηση και τον έλεγχό της στο θέατρο των επιχειρήσεων.
      5.   Ο αρχηγός αποστολής ηγείται της μη στρατιωτικής επιχείρησης διαχείρισης κρίσεων της ΕΕ και ασκεί την καθημερινή της διαχείριση.
      6.   Το Μαυροβούνιο έχει τα ίδια δικαιώματα και τις ίδιες υποχρεώσεις με τα συμμετέχοντα κράτη μέλη της Ευρωπαϊκής Ένωσης όσον αφορά την καθημερινή διαχείριση της επιχείρησης, σύμφωνα με τις νομικές πράξεις που αναφέρονται στο άρθρο 2 παράγραφος 1.
      7.   Ο αρχηγός αποστολής είναι υπεύθυνος για τον πειθαρχικό έλεγχο του προσωπικού της μη στρατιωτικής επιχείρησης διαχείρισης κρίσεων της ΕΕ. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
      8.   Το Μαυροβούνιο ορίζει Εθνικό Σύνδεσμο για να εκπροσωπεί τη δύναμή του στην επιχείρηση. Ο Εθνικός Σύνδεσμος αναφέρεται στον αρχηγό αποστολής για εθνικά θέματα και είναι υπεύθυνος για την πειθαρχία της δύναμής του σε καθημερινό επίπεδο.
      9.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβούλευσης με το Μαυροβούνιο, εφόσον το Μαυροβούνιο εξακολουθεί να συμβάλλει στη μη στρατιωτική επιχείρηση διαχείρισης κρίσεων της ΕΕ κατά την ημερομηνία τερματισμού της επιχείρησης.
      Άρθρο 7
      Χρηματοοικονομικές πτυχές
      1.   Το Μαυροβούνιο αναλαμβάνει όλες τις δαπάνες που συνδέονται με τη συμμετοχή του στην επιχείρηση, εκτός των τρεχουσών δαπανών, όπως ορίζονται στον προϋπολογισμό λειτουργίας της επιχείρησης. Τούτο εφαρμόζεται υπό την επιφύλαξη του άρθρου 8.
      2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων του ή των κρατών όπου διεξάγεται η επιχείρηση, το Μαυροβούνιο, εφόσον αποδειχθεί η ευθύνη του, καταβάλλει αποζημίωση υπό τους όρους που προβλέπονται στην εφαρμοστέα συμφωνία για το καθεστώς της αποστολής, κατά τα αναφερόμενα στο άρθρο 3 παράγραφος 1.
      Άρθρο 8
      Συνεισφορά στον προϋπολογισμό λειτουργίας
      1.   Το Μαυροβούνιο συνεισφέρει στη χρηματοδότηση του προϋπολογισμού λειτουργίας της μη στρατιωτικής επιχείρησης διαχείρισης κρίσεων της ΕΕ.
      2.   Η χρηματοδοτική συνεισφορά του Μαυροβουνίου στον προϋπολογισμό λειτουργίας υπολογίζεται με βάση εκείνον από τους δύο ακόλουθους τύπους που παράγει το χαμηλότερο ποσό:

                  α)

                  το μερίδιο του ποσού αναφοράς που είναι ανάλογο με τον λόγο του ΑΕΕ του Μαυροβουνίου προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης· ή

                  β)

                  το μερίδιο του ποσού αναφοράς για τον προϋπολογισμό λειτουργίας που είναι ανάλογο με τον λόγο του αριθμού των μελών του προσωπικού του Μαυροβουνίου που συμμετέχουν στην επιχείρηση προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

            3.   Κατά παρέκκλιση από τις παραγράφους 1 και 2, το Μαυροβούνιο δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.
      4.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, καταρχήν, το Μαυροβούνιο από χρηματοδοτικές συνεισφορές σε μη στρατιωτική επιχείρηση διαχείρισης κρίσεων της ΕΕ όταν:

                  α)

                  η Ευρωπαϊκή Ένωση αποφασίζει ότι η συμβολή του Μαυροβουνίου είναι σημαντική και έχει θεμελιώδη σημασία για τη συγκεκριμένη επιχείρηση· ή

                  β)

                  το Μαυροβούνιο έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

            5.   Για την καταβολή της συνεισφοράς του Μαυροβουνίου στον προϋπολογισμό λειτουργίας της μη στρατιωτικής επιχείρησης διαχείρισης κρίσεων της ΕΕ υπογράφεται συμφωνία μεταξύ του αρχηγού αποστολής και των αρμόδιων διοικητικών υπηρεσιών του Μαυροβουνίου. Η εν λόγω συμφωνία περιλαμβάνει, μεταξύ άλλων, τις ακόλουθες διατάξεις:

                  α)

                  το σχετικό ποσό·

                  β)

                  τους όρους καταβολής της χρηματοδοτικής συνεισφοράς·

                  γ)

                  τη διαδικασία ελέγχου των λογαριασμών.

            ΤΜΗΜΑ ΙΙΙ

         ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝ

      Άρθρο 9
      Συμμετοχή στη στρατιωτική επιχείρηση διαχείρισης κρίσεων της ΕΕ
      1.   Το Μαυροβούνιο εξασφαλίζει ότι οι δυνάμεις και το προσωπικό του που συμμετέχουν στη στρατιωτική επιχείρηση διαχείρισης κρίσεων της ΕΕ εκτελούν την αποστολή τους σύμφωνα με:

                  α)

                  την απόφαση του Συμβουλίου και τις μετέπειτα τροποποιήσεις, όπως αναφέρονται στο άρθρο 2 παράγραφος 1·

                  β)

                  το σχέδιο επιχείρησης·

                  γ)

                  τα μέτρα εφαρμογής.

            2.   Το προσωπικό που αποσπάται από το Μαυροβούνιο εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της στρατιωτικής επιχείρησης διαχείρισης κρίσεων της ΕΕ.
      3.   Το Μαυροβούνιο ενημερώνει, εν ευθέτω χρόνω, τον διοικητή επιχειρήσεων της ΕΕ για κάθε αλλαγή όσον αφορά τη συμμετοχή του στην επιχείρηση.
      Άρθρο 10
      Δομή διοίκησης
      1.   Όλες οι δυνάμεις και το προσωπικό που συμμετέχουν στη στρατιωτική επιχείρηση διαχείρισης κρίσεων της ΕΕ τελούν πλήρως υπό τη διοίκηση των εθνικών τους αρχών.
      2.   Οι εθνικές αρχές μεταβιβάζουν την επιχειρησιακή και τακτική διοίκηση ή/και τον έλεγχο των δυνάμεων και του προσωπικού τους στον διοικητή επιχειρήσεων της ΕΕ, ο οποίος δικαιούται να εκχωρεί την εξουσία του σε τρίτους.
      3.   Το Μαυροβούνιο έχει τα ίδια δικαιώματα και τις ίδιες υποχρεώσεις με τα συμμετέχοντα κράτη μέλη της Ευρωπαϊκής Ένωσης όσον αφορά την καθημερινή διαχείριση της επιχείρησης.
      4.   Ο διοικητής επιχειρήσεων της ΕΕ δύναται ανά πάσα στιγμή, κατόπιν διαβουλεύσεων με το Μαυροβούνιο, να ζητήσει την απόσυρση της συμβολής του Μαυροβουνίου.
      5.   Το Μαυροβούνιο διορίζει Ανώτερο Στρατιωτικό Αντιπρόσωπο για να εκπροσωπεί την εθνική του δύναμη στη στρατιωτική επιχείρηση διαχείρισης κρίσεων της ΕΕ. Ο Ανώτερος Στρατιωτικός Αντιπρόσωπος διαβουλεύεται με τον διοικητή επιχειρήσεων της ΕΕ επί όλων των θεμάτων που αφορούν την επιχείρηση και είναι υπεύθυνος για την πειθαρχία της δύναμης του Μαυροβουνίου σε καθημερινό επίπεδο.
      Άρθρο 11
      Χρηματοοικονομικές πτυχές
      1.   Με την επιφύλαξη του άρθρου 12, το Μαυροβούνιο αναλαμβάνει όλες τις δαπάνες που συνδέονται με τη συμμετοχή του στην επιχείρηση, εκτός αυτών που καλύπτονται από κοινή χρηματοδότηση, κατά τα προβλεπόμενα στις νομικές πράξεις που αναφέρονται στο άρθρο 2 παράγραφος 1, καθώς και στην απόφαση 2008/975/ΚΕΠΠΑ του Συμβουλίου, της 18ης Δεκεμβρίου 2008, για τη δημιουργία μηχανισμού διαχείρισης της χρηματοδότησης των κοινών δαπανών των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Αθηνά) (1).
      2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων του ή των κρατών όπου διεξάγεται η επιχείρηση, το Μαυροβούνιο, εφόσον αποδειχθεί η ευθύνη του, καταβάλλει αποζημίωση υπό τους όρους που προβλέπονται στην εφαρμοστέα συμφωνία για το καθεστώς της αποστολής, κατά τα αναφερόμενα στο άρθρο 3 παράγραφος 1.
      Άρθρο 12
      Συνεισφορά στις κοινές δαπάνες
      1.   Το Μαυροβούνιο συνεισφέρει στη χρηματοδότηση των κοινών δαπανών της στρατιωτικής επιχείρησης διαχείρισης κρίσεων της ΕΕ.
      2.   Η χρηματοδοτική συνεισφορά του Μαυροβουνίου στις κοινές δαπάνες υπολογίζεται με βάση εκείνον από τους δύο ακόλουθους τύπους που παράγει το χαμηλότερο ποσό:

                  α)

                  το μερίδιο των κοινών δαπανών που αντιστοιχεί αναλογικά στον λόγο του ΑΕΕ του Μαυροβουνίου προς το σύνολο των ΑΕΕ όλων των κρατών που συνεισφέρουν στις κοινές δαπάνες της επιχείρησης· ή

                  β)

                  το μερίδιο των κοινών δαπανών που αντιστοιχεί αναλογικά στον λόγο του αριθμού των μελών του προσωπικού του Μαυροβουνίου που συμμετέχουν στην επιχείρηση προς τον συνολικό αριθμό των μελών του προσωπικού όλων των κρατών που συμμετέχουν στην επιχείρηση.

            Όταν χρησιμοποιείται ο τύπος του πρώτου εδαφίου, σημείο β), και σε περίπτωση που το Μαυροβούνιο συμβάλλει με προσωπικό μόνο στα Επιχειρησιακά Στρατηγεία ή τα Στρατηγεία Δυνάμεων, χρησιμοποιείται ο λόγος του αριθμού των μελών του προσωπικού του προς τον συνολικό αριθμό των μελών του προσωπικού των αντίστοιχων στρατηγείων. Στις λοιπές περιπτώσεις, χρησιμοποιείται ο λόγος του συνόλου των μελών του προσωπικού που εισφέρει το Μαυροβούνιο προς τον συνολικό αριθμό των μελών του προσωπικού της επιχείρησης.
      3.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, κατ’ αρχήν, το Μαυροβούνιο από χρηματοδοτικές συνεισφορές στις κοινές δαπάνες στρατιωτικής επιχείρησης διαχείρισης κρίσεων της ΕΕ, όταν:

                  α)

                  η Ευρωπαϊκή Ένωση αποφασίσει ότι το Μαυροβούνιο έχει σημαντική συμβολή στα μέσα ή/και τις δυνατότητες που έχουν θεμελιώδη σημασία για τη συγκεκριμένη επιχείρηση· ή

                  β)

                  το Μαυροβούνιο έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

            Εν προκειμένω, συνάπτεται συμφωνία μεταξύ του διευθυντή που προβλέπεται στην απόφαση 2008/975/ΚΕΠΠΑ και των αρμόδιων διοικητικών αρχών του Μαυροβουνίου. Η εν λόγω συμφωνία περιλαμβάνει, μεταξύ άλλων, διατάξεις σχετικά με:

                  α)

                  το σχετικό ποσό·

                  β)

                  τους όρους καταβολής της χρηματοδοτικής συνεισφοράς·

                  γ)

                  τη διαδικασία ελέγχου των λογαριασμών.

            ΤΜΗΜΑ IV

         ΤΕΛΙΚΕΣ ΔΙΑΤΑΞΕΙΣ

      Άρθρο 13
      Ρυθμίσεις για την εφαρμογή της συμφωνίας
      Με την επιφύλαξη των διατάξεων του άρθρου 8 παράγραφος 5 και του άρθρου 12 παράγραφος 4, συνάπτεται μεταξύ της ΥΕ και των αρμόδιων αρχών του Μαυροβουνίου κάθε αναγκαία τεχνική και διοικητική συμφωνία στο πλαίσιο της εφαρμογής της παρούσας συμφωνίας.
      Άρθρο 14
      Μη συμμόρφωση
      Σε περίπτωση που ένα μέρος δεν εκπληρώσει τις υποχρεώσεις του που απορρέουν από την παρούσα συμφωνία, το έτερο μέρος έχει το δικαίωμα να καταγγείλει τη συμφωνία αυτή, με επίδοση γραπτής προειδοποίησης ενός μηνός.
      Άρθρο 15
      Ρύθμιση διαφορών
      Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται δια της διπλωματικής οδού μεταξύ των μερών.
      Άρθρο 16
      Έναρξη ισχύος
      1.   Η παρούσα συμφωνία αρχίζει να ισχύει την πρώτη ημέρα του πρώτου μήνα αφότου τα μέρη κοινοποιήσουν εκατέρωθεν την ολοκλήρωση των αναγκαίων εσωτερικών νομικών διαδικασιών για την έναρξη ισχύος της.
      2.   Η παρούσα συμφωνία εφαρμόζεται προσωρινά από την ημερομηνία της υπογραφής της.
      3.   Η παρούσα συμφωνία επανεξετάζεται τακτικά.
      4.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών.
      5.   Η παρούσα συμφωνία δύναται να καταγγελθεί από οποιοδήποτε από τα μέρη με γραπτή προειδοποίηση καταγγελίας που αποστέλλεται στο έτερο μέρος. Η καταγγελία αυτή παράγει αποτελέσματα έξι μήνες από την παραλαβή της κοινοποίησης από το έτερο μέρος.

         Έγινε στις Βρυξέλλες την εικοστή δεύτερη ημέρα του Φεβρουαρίου του έτους δύο χιλιάδες ένδεκα, σε δύο αντίγραφα στην αγγλική γλώσσα.

               Για την Ευρωπαϊκή Ένωση

               Για το Μαυροβούνιο

         (1)  ΕΕ L 345 της 23.12.2008, σ. 96.

         ΚΕΙΜΕΝΟ ΓΙΑ ΤΙΣ ΔΗΛΩΣΕΙΣ

            ΚΕΙΜΕΝΟ ΓΙΑ ΤΑ ΚΡΑΤΗ ΜΕΛΗ ΤΗΣ ΕΕ:

         «Τα κράτη μέλη της ΕΕ, κατά την εφαρμογή απόφασης του Συμβουλίου της ΕΕ για επιχείρηση διαχείρισης κρίσεων της ΕΕ στην οποία συμμετέχει το Μαυροβούνιο, θα επιδιώκουν, στο βαθμό που το επιτρέπει η εσωτερική έννομη τάξη τους, να παραιτούνται κατά το δυνατόν από τυχόν αξιώσεις τους έναντι του Μαυροβουνίου για τραυματισμό ή θάνατο μελών του προσωπικού τους ή για ζημία ή απώλεια μέσων που τους ανήκουν και χρησιμοποιούνται από την επιχείρηση διαχείρισης κρίσεων της ΕΕ, εφόσον ο εν λόγω τραυματισμός, θάνατος, ζημία ή απώλεια:

                     —

                     προκλήθηκε από προσωπικό του Μαυροβουνίου κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εξαιρουμένων των περιπτώσεων βαρείας αμέλειας ή δόλου,

                     —

                     ή ήταν αποτέλεσμα της χρήσης μέσων που ανήκουν στο Μαυροβούνιο, υπό τον όρο ότι τα εν λόγω μέσα χρησιμοποιήθηκαν σε σχέση με την επιχείρηση, και εξαιρουμένων των περιπτώσεων βαρείας αμέλειας ή δόλου από μέρους του προερχόμενου από το Μαυροβούνιο προσωπικού της επιχείρησης διαχείρισης κρίσεων της ΕΕ που χρησιμοποιούσε τα συγκεκριμένα μέσα.».

            ΚΕΙΜΕΝΟ ΓΙΑ ΤΟ ΜΑΥΡΟΒΟΥΝΙΟ:

         «Το Μαυροβούνιο, κατά την εφαρμογή απόφασης του Συμβουλίου της ΕΕ για επιχείρηση διαχείρισης κρίσεων της ΕΕ, θα επιδιώκει, στο βαθμό που του επιτρέπει η εσωτερική έννομη τάξη του, να παραιτείται κατά το δυνατόν από τυχόν αξιώσεις κατά οιουδήποτε άλλου κράτους συμμετέχει στην επιχείρηση διαχείρισης κρίσεων της ΕΕ για τραυματισμό ή θάνατο μελών του προσωπικού του ή για ζημία ή απώλεια μέσων που του ανήκουν και χρησιμοποιούνται από την επιχείρηση διαχείρισης κρίσεων της ΕΕ, εάν ο εν λόγω τραυματισμός, θάνατος, ζημία ή απώλεια:

                     —

                     προκλήθηκε από το προσωπικό κατά την εκτέλεση των καθηκόντων του σε σχέση με επιχείρηση διαχείρισης κρίσεων της ΕΕ, εξαιρουμένων των περιπτώσεων βαρείας αμέλειας ή δόλου,

                     —

                     ή ήταν αποτέλεσμα της χρήσης μέσων που ανήκουν σε κράτη που συμμετέχουν στην επιχείρηση διαχείρισης κρίσεων της ΕΕ, υπό τον όρο ότι τα μέσα χρησιμοποιήθηκαν σε σχέση με την επιχείρηση και εξαιρουμένων των περιπτώσεων βαρείας αμέλειας ή δόλου του προσωπικού της επιχείρησης διαχείρισης κρίσεων της ΕΕ που χρησιμοποιούσε τα συγκεκριμένα μέσα.».


Avis juridique important

|

32002D0754

2002/754/ΚΕΠΠΑ: Απόφαση του Συμβουλίου, της 13ης Σεπτεμβρίου 2002, για την εφαρμογή της κοινής θέσης 2002/145/ΚΕΠΠΑ σχετικά με περιοριστικά μέτρα κατά της Ζιμπάμπουε

Επίσημη Εφημερίδα αριθ. L 247 της 14/09/2002 σ. 0056 - 0059

Απόφαση του Συμβουλίουτης 13ης Σεπτεμβρίου 2002για την εφαρμογή της κοινής θέσης 2002/145/ΚΕΠΠΑ σχετικά με περιοριστικά μέτρα κατά της Ζιμπάμπουε(2002/754/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την κοινή θέση 2002/145/ΚΕΠΠΑ του Συμβουλίου, της 18ης Φεβρουαρίου 2002, σχετικά με περιοριστικά μέτρα κατά της Ζιμπάμπουε(1), και ιδίως το άρθρο 5, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,Εκτιμώντας τα ακόλουθα:(1) Με την κοινή θέση 2002/145/ΚΕΠΠΑ, το Συμβούλιο επέβαλε απαγόρευση χορήγησης θεώρησης και δέσμευση των κεφαλαίων στην κυβέρνηση της Ζιμπάμπουε και σε άτομα που φέρουν μεγάλη ευθύνη για σοβαρές παραβιάσεις των ανθρωπίνων δικαιωμάτων και της ελευθερίας της γνώμης, του συνεταιρίζεσθαι και του συνέρχεσθαι ειρηνικώς.(2) Στις 22 Ιουνίου 2002, η κοινή θέση 2002/145/ΚΕΠΠΑ τροποποιήθηκε από την κοινή θέση 2002/600/ΚΕΠΠΑ(2).(3) Συνεπεία του κυβερνητικού ανασχηματισμού της 26ης Αυγούστου 2002 στη Ζιμπάμπουε, πρέπει να ενημερωθεί ο προαναφερόμενος κατάλογος προσώπων,ΑΠΟΦΑΣΙΖΕΙ:Άρθρο 1Ο κατάλογος προσώπων του παραρτήματος της κοινής θέσης 2002/145/ΚΕΠΠΑ, όπως τροποποιήθηκε από την κοινή θέση 2002/600/ΚΕΠΠΑ, αντικαθίσταται από τον κατάλογο που επισυνάπτεται στο παράρτημα.Άρθρο 2Η παρούσα απόφαση παράγει αποτελέσματα από την ημερομηνία της εκδόσεώς της.Άρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 13 Σεπτεμβρίου 2002.Για το ΣυμβούλιοΟ ΠρόεδροςP. S. Møller(1) ΕΕ L 50 της 21.2.2002, σ. 1.(2) ΕΕ L 195 της 24.7.2002, σ. 1.ΠΑΡΑΡΤΗΜΑΚατάλογος των προσώπων που αναφέρονται στο άρθρο 1>ΘΕΣΗ ΠΙΝΑΚΑ>


title: Απόφαση της Εποπτεύουσας Αρχής της ΕΖΕΣ αριθ. 302/14/COL, της 16ης Ιουλίου 2014 , για την τροποποίηση για ενενηκοστή ένατη φορά των διαδικαστικών και ουσιαστικών κανόνων στον τομέα των κρατικών ενισχύσεων με την τροποποίηση ορισμένων κατευθυντηρίων γραμμών για τις κρατικές ενισχύσεις [2015/95]

text:
               22.1.2015

               EL

               Επίσημη Εφημερίδα της Ευρωπαϊκής Ένωσης

               L 15/103

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 302/14/COL
   της 16ης Ιουλίου 2014
   για την τροποποίηση για ενενηκοστή ένατη φορά των διαδικαστικών και ουσιαστικών κανόνων στον τομέα των κρατικών ενισχύσεων με την τροποποίηση ορισμένων κατευθυντηρίων γραμμών για τις κρατικές ενισχύσεις [2015/95]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ (εφεξής «η Αρχή»),
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως τα άρθρα 61 έως 63 και το πρωτόκολλο αριθ. 26,
   ΕΧΟΝΤΑΣ ΥΠΟΨΗ τη συμφωνία μεταξύ των χωρών της ΕΖΕΣ για τη σύσταση Εποπτεύουσας Αρχής και Δικαστηρίου (εφεξής «συμφωνία περί Εποπτείας και Δικαστηρίου») και ιδίως το άρθρο 5 παράγραφος 2 στοιχείο β) και το άρθρο 24, καθώς και το άρθρο 1 του μέρους I του πρωτοκόλλου 3,
   Εκτιμώντας τα ακόλουθα:
   Βάσει του άρθρου 24 της συμφωνίας περί Εποπτείας και Δικαστηρίου, η Αρχή θέτει σε εφαρμογή τις διατάξεις της συμφωνίας για τον ΕΟΧ σχετικά με τις κρατικές ενισχύσεις,
   Βάσει του άρθρου 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Αρχή εκδίδει ανακοινώσεις ή κατευθυντήριες γραμμές σχετικά με ζητήματα τα οποία αναφέρονται στη συμφωνία για τον ΕΟΧ, εφόσον τούτο προβλέπεται ρητά από την εν λόγω συμφωνία ή από τη συμφωνία περί Εποπτείας και Δικαστηρίου ή κρίνεται αναγκαίο από την Αρχή,
   Στις 21 Μαΐου 2014, η Ευρωπαϊκή Επιτροπή εξέδωσε ανακοίνωση σχετικά με την τροποποίηση των ανακοινώσεων της Επιτροπής για τις κατευθυντήριες γραμμές της ΕΕ για την εφαρμογή των κανόνων στον τομέα των κρατικών ενισχύσεων όσον αφορά την ταχεία ανάπτυξη των ευρυζωνικών δικτύων, για τις κατευθυντήριες γραμμές για τις περιφερειακές κρατικές ενισχύσεις 2014-2020, σχετικά με τις κρατικές ενισχύσεις για κινηματογραφικές ταινίες και λοιπά οπτικοακουστικά έργα, για τις κατευθυντήριες γραμμές σχετικά με τις κρατικές ενισχύσεις για την προώθηση των επενδύσεων χρηματοδότησης επιχειρηματικού κινδύνου και για τις κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες (1). Οι στόχοι των τροποποιήσεων είναι να εναρμονιστούν οι διατάξεις περί διαφάνειας σε όλες τις κατευθυντήριες γραμμές στον τομέα των κρατικών ενισχύσεων και να απλοποιηθούν οι σημερινές διατάξεις,
   Η ανακοίνωση αυτή παρουσιάζει επίσης ενδιαφέρον για τον Ευρωπαϊκό Οικονομικό Χώρο.
   Πρέπει να εξασφαλισθεί η ενιαία εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο σύμφωνα με τον στόχο της ομοιογένειας που ορίζεται στο άρθρο 1 της συμφωνίας για τον ΕΟΧ,
   Σύμφωνα με το σημείο ΙΙ υπό την επικεφαλίδα «ΓΕΝΙΚΑ», του παραρτήματος XV της συμφωνίας για τον ΕΟΧ, η Αρχή, κατόπιν διαβουλεύσεων με την Ευρωπαϊκή Επιτροπή, θεσπίζει νέους κανόνες αντίστοιχους με αυτούς που εκδίδει η Ευρωπαϊκή Επιτροπή,
   ΜΕΤΑ από διαβούλευση με την Ευρωπαϊκή Επιτροπή,
   ΜΕΤΑ από διαβούλευση με τα κράτη της ΕΖΕΣ με σχετική επιστολή της 30ής Ιουνίου 2014 επί του θέματος αυτού,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι ουσιαστικοί κανόνες στον τομέα των κρατικών ενισχύσεων τροποποιούνται ως εξής:
   Άρθρο 2
   Η παρούσα απόφαση αντικαθιστά τις ακόλουθες παραγράφους:

               —

               στις κατευθυντήριες γραμμές για την εφαρμογή των κανόνων στον τομέα των κρατικών ενισχύσεων όσον αφορά την ταχεία ανάπτυξη του ευρυζωνικού δικτύου (2), τις δύο πρώτες προτάσεις της παραγράφου 74 στοιχείο ι),

               —

               στις κατευθυντήριες γραμμές για τις περιφερειακές κρατικές ενισχύσεις 2014-2020 (3), την παράγραφο 135,

               —

               στις κατευθυντήριες γραμμές για τις κρατικές ενισχύσεις για κινηματογραφικές ταινίες και λοιπά οπτικοακουστικά έργα (4), την παράγραφο 51(7),

               —

               στις κατευθυντήριες γραμμές για τις κρατικές ενισχύσεις σε αερολιμένες και αεροπορικές εταιρείες (5), τις παραγράφους 162 και 163·

         με:
   «Τα κράτη της ΕΖΕΣ διασφαλίζουν τη δημοσίευση των ακόλουθων πληροφοριών σε εμπεριστατωμένο δικτυακό τόπο σχετικά με τις κρατικές ενισχύσεις, σε εθνικό ή περιφερειακό επίπεδο:

               —

               το πλήρες κείμενο του εγκριθέντος καθεστώτος ενισχύσεων ή της μεμονωμένης απόφασης για τη χορήγηση της ενίσχυσης και τις διατάξεις σχετικά με την εφαρμογή, ή σχετικό σύνδεσμο,

               —

               την ταυτότητα της χορηγούσας αρχής/των χορηγουσών αρχών,

               —

               την ταυτότητα των μεμονωμένων δικαιούχων, τη μορφή και το ποσό της ενίσχυσης που χορηγείται σε κάθε δικαιούχο, την ημερομηνία χορήγησης, το είδος της επιχείρησης (ΜΜΕ/μεγάλη επιχείρηση), την περιφέρεια στην οποία είναι εγκατεστημένος ο δικαιούχος (σε στατιστική περιφέρεια του επιπέδου 2) (6) και τον κύριο οικονομικό τομέα στον οποίο δραστηριοποιείται ο δικαιούχος (σε επίπεδο ομάδας της NACE) (7).

         Υπάρχει δυνατότητα απαλλαγής από αυτή την απαίτηση όσον αφορά τις μεμονωμένες ενισχύσεις κάτω των 500 000 ευρώ. Αναφορικά με καθεστώτα υπό μορφή φορολογικών οφελών, οι πληροφορίες για τα ποσά των μεμονωμένων ενισχύσεων (8) μπορούν να παρέχονται εντός των ακόλουθων κλιμακίων (σε εκατ. ευρώ): [0.5-1]· [1-2]· [2-5]· [5-10]· [10-30]· [30 και άνω].
   Οι εν λόγω πληροφορίες πρέπει να δημοσιεύονται μετά τη λήψη της απόφασης για χορήγηση της ενίσχυσης, να τηρούνται επί τουλάχιστον 10 έτη και να διατίθενται στο ευρύ κοινό χωρίς περιορισμούς (9). Τα κράτη της ΕΖΕΣ δεν θα υποχρεούνται να δημοσιεύουν τις προαναφερόμενες πληροφορίες πριν από την 1η Ιουλίου 2016 (10).
   Άρθρο 3
   1.   Η παρούσα απόφαση τροποποιεί τις κατευθυντήριες γραμμές για τις περιφερειακές κρατικές ενισχύσεις 2014-2020 και τους όρους παρακολούθησης που επιβάλλονται στα καθεστώτα περιφερειακών κρατικών ενισχύσεων, ως εξής:

               —

               η παράγραφος 169 των κατευθυντήριων γραμμών για τις περιφερειακές κρατικές ενισχύσεις 2014-2020, διαγράφεται, συμπεριλαμβανομένου του όρου παρακολούθησης,

               —

               το παράρτημα IV των κατευθυντήριων γραμμών για τις περιφερειακές κρατικές ενισχύσεις 2014-2020, διαγράφεται.

         2.   Για τα καθεστώτα περιφερειακών κρατικών ενισχύσεων που έχουν ήδη εγκριθεί σύμφωνα με τις κατευθυντήριες γραμμές για τις περιφερειακές κρατικές ενισχύσεις 2014-2020, συμπεριλαμβανομένου του όρου παρακολούθησης που καθορίζεται στην παράγραφο 169 των προαναφερόμενων κατευθυντηρίων γραμμών, ο όρος παρακολούθησης αίρεται. Κατά συνέπεια, διαγράφεται η παράγραφος 65 της απόφασης 225/14/COL, της 18ης Ιουνίου 2014, για τις εισφορές κοινωνικών ασφαλίσεων διαφοροποιημένες ανά περιφέρεια 2014-2020.
   Άρθρο 4
   Η παρούσα απόφαση τροποποιεί τις κατευθυντήριες γραμμές σχετικά με τις κρατικές ενισχύσεις για την προώθηση των επενδύσεων χρηματοδότησης επιχειρηματικού κινδύνου (11), ως εξής:

               —

               Στην παράγραφο 166 εδάφιο v):

                           —

                              αντί:«Η εν λόγω απαίτηση μπορεί να αρθεί όσον αφορά ΜΜΕ οι οποίες δεν έχουν πραγματοποιήσει καμία εμπορική πώληση σε οποιαδήποτε αγορά και για επενδύσεις κάτω των 200 000 ευρώ σε επιχείρηση-τελικό δικαιούχο.»

                           —

                              διάβαζε:«Η εν λόγω απαίτηση μπορεί να αρθεί όσον αφορά ΜΜΕ οι οποίες δεν έχουν πραγματοποιήσει καμία εμπορική πώληση σε οποιαδήποτε αγορά και για επενδύσεις κάτω των 500 000 ευρώ σε επιχείρηση-τελικό δικαιούχο.»,

               —

               στην παράγραφο 166 εδάφιο vi):

                           —

                              αντί:«το ποσό του λαμβανόμενου φορολογικού πλεονεκτήματος εφόσον υπερβαίνει τις 200 000 ευρώ. Το ποσό αυτό μπορεί να παρασχεθεί σε δόσεις 2 εκατ. ευρώ.»

                           —

                              διάβαζε:«το ποσό του λαμβανόμενου φορολογικού πλεονεκτήματος εφόσον υπερβαίνει τις 500 000 ευρώ. Το ποσό αυτό μπορεί να παρασχεθεί εντός των ακόλουθων κλιμακίων (σε εκατ. ευρώ): [0,5-1]; [1-2]; [2-5]; [5-10]; [10-30]; [30 και άνω].»

               —

               και στο τέλος της παραγράφου 166 παρεμβάλλεται το ακόλουθο κείμενο:

                  «Τα κράτη της ΕΖΕΣ δεν θα υποχρεούνται να δημοσιεύουν τις προαναφερόμενες πληροφορίες πριν από την 1η Ιουλίου 2016 (12).
               .
         Άρθρο 5
   Στην παρούσα απόφαση ενσωματώνεται το ακόλουθο κείμενο:

      «Σε περίπτωση καθεστώτων ενισχύσεων που αποκλείονται από το πεδίο εφαρμογής κανονισμού απαλλαγής κατά κατηγορία αποκλειστικά λόγω του μεγάλου προϋπολογισμού τους, η Αρχή θα αξιολογεί τη συμβατότητάς του μόνο βάσει του σχεδίου αξιολόγησης.»

               —

               στο τέλος της παραγράφου 49 των κατευθυντηρίων γραμμών για την εφαρμογή των κανόνων για τις κρατικές ενισχύσεις όσον αφορά την ταχεία ανάπτυξη ευρυζωνικών δικτύων·

               —

               στο τέλος της παραγράφου 138 των κατευθυντηρίων γραμμών για τις περιφερειακές κρατικές ενισχύσεις 2014-2020·

               —

               στο τέλος της παραγράφου 167 των κατευθυντηρίων γραμμών για τις κρατικές ενισχύσεις σε αερολιμένες και αεροπορικές εταιρείες·

               —

               στο τέλος της παραγράφου 172 των κατευθυντήριων γραμμών σχετικά με τις κρατικές ενισχύσεις για την προώθηση των επενδύσεων χρηματοδότησης επιχειρηματικού κινδύνου.

         Άρθρο 6
   Το κείμενο στην αγγλική γλώσσα είναι το μόνο αυθεντικό.

      Βρυξέλλες, 16 Ιουλίου 2014

            Για την Εποπτεύουσα Αρχή της ΕΖΕΣ

         Oda Helen SLETNES

            Πρόεδρος

         Helga JÓNSDÓTTIR

            Μέλος του Σώματος

      (1)  ΕΕ C 198 της 27.6.2014, σ. 30.

      (2)  Δεν έχει δημοσιευθεί ακόμα στην Επίσημη Εφημερίδα. Διατίθεται στον δικτυακό τόπο: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  Δεν έχει δημοσιευθεί ακόμα στην Επίσημη Εφημερίδα. Διατίθεται στον δικτυακό τόπο: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  Δεν έχει δημοσιευθεί ακόμα στην Επίσημη Εφημερίδα. Διατίθεται στον δικτυακό τόπο: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  Δεν έχει δημοσιευθεί ακόμα στην Επίσημη Εφημερίδα. Διατίθεται στον δικτυακό τόπο: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  Στις αντίστοιχες κατευθυντήριες γραμμές ο όρος “στατιστική περιφέρεια” χρησιμοποιείται αντί του ακρωνυμίου “NUTS”. Το ακρωνύμιο NUTS προέρχεται από τον τίτλο “Nomenclature of Territorial Units for Statistics” (Ονοματολογία των στατιστικών εδαφικών μονάδων) σύμφωνα με τον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 154 της 21.6.2003, σ. 1). Ο εν λόγω κανονισμός δεν έχει ακόμη ενσωματωθεί στη συμφωνία για τον ΕΟΧ. Ωστόσο, για να υπάρχουν κοινοί ορισμοί ενόψει της συνεχώς αυξανόμενης ζήτησης στατιστικών πληροφοριών σε περιφερειακό επίπεδο, η στατιστική υπηρεσία της Ευρωπαϊκής Ένωσης, Eurostat, και τα εθνικά ινστιτούτα των υποψηφίων για προσχώρηση χωρών και των χωρών της ΕΖΕΣ έχουν συμφωνήσει να δημιουργηθούν στατιστικές περιφέρειες παρόμοιες με την ονοματολογία NUTS.

      (7)  Με εξαίρεση τα επιχειρηματικά απόρρητα και άλλες εμπιστευτικές πληροφορίες σε δεόντως αιτιολογημένες περιπτώσεις και με την επιφύλαξη της συμφωνίας της Αρχής (Βλέπε Κατευθυντήριες γραμμές της Αρχής σχετικά με το επαγγελματικό απόρρητο στις αποφάσεις για τις κρατικές ενισχύσεις, [ΕΕ L 154 της 8.6.2006, σ. 27 και συμπλήρωμα για τον ΕΟΧ αριθ. 29, 8.6.2006, σ. 1)].

      (8)  Το ποσό που πρέπει να δημοσιεύεται είναι το μέγιστο επιτρεπόμενο φορολογικό πλεονέκτημα και όχι το ποσό που αφαιρείται κατ' έτος (π.χ. στο πλαίσιο πίστωσης φόρου, δημοσιεύεται η μέγιστη επιτρεπόμενη πίστωση φόρου και όχι το πραγματικό ποσό, το οποίο θα μπορούσε να εξαρτάται από τα φορολογητέα έσοδα και ποικίλλει κάθε έτος).

      (9)  Οι πληροφορίες αυτές δημοσιεύονται εντός έξι μηνών από την ημερομηνία χορήγησης της ενίσχυσης (ή, για τις ενισχύσεις με τη μορφή φορολογικών πλεονεκτημάτων, εντός ενός έτους από τη λήξη της προθεσμίας υποβολής φορολογικής δήλωσης). Σε περίπτωση παράνομης ενίσχυσης, το κράτος της ΕΖΕΣ θα πρέπει να διασφαλίσει τη δημοσίευση αυτών των πληροφοριών εκ των υστέρων, τουλάχιστον εντός έξι μηνών από την ημερομηνία έκδοσης της απόφασης της Αρχής. Οι πληροφορίες θα πρέπει να είναι διαθέσιμες σε μορφότυπο ο οποίος θα επιτρέπει την αναζήτηση, τη λήψη και την απρόσκοπτη δημοσίευση στο Διαδίκτυο, επί παραδείγματι σε μορφότυπο CSV ή XML.

      (10)  Δεν θα απαιτείται η δημοσίευση πληροφοριών σχετικά με τις ενισχύσεις που χορηγήθηκαν πριν από την 1η Ιουλίου 2016 και, για τις φορολογικές ενισχύσεις, η δημοσίευση για τις ενισχύσεις που ζητήθηκαν ή χορηγήθηκαν πριν από την 1η Ιουλίου 2016.»

      (11)  Δεν έχει δημοσιευθεί ακόμα στην Επίσημη Εφημερίδα. Διατίθεται στον δικτυακό τόπο: http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf

      (12)  Δεν θα απαιτείται η δημοσίευση πληροφοριών σχετικά με τις ενισχύσεις που χορηγήθηκαν πριν από την 1η Ιουλίου 2016 και, για τις φορολογικές ενισχύσεις, η δημοσίευση για τις ενισχύσεις που ζητήθηκαν ή χορηγήθηκαν πριν από την 1η Ιουλίου 2016.»


Avis juridique important

|

31981D1062

81/1062/Ευρατόμ, EKAX, EOK: Απόφαση του Συμβουλίου της 15ης Δεκεμβρίου 1981 σχετικά με την τροποποίηση της απόφασης του Συμβουλίου της 4ης Ιουνίου 1973 που αφορά τον καθορισμό του καθεστώτος χρηματικών απολαυών των παλαιών μελών της Επιτροπής των Ευρωπαϊκών Κοινοτήτων, τα καθήκοντα των οποίων έληξαν στις 4 Ιανουαρίου 1973, και της απόφασης του Συμβουλίου της 14ης Οκτωβρίου 1958 που αφορά τον καθορισμό του καθεστώτος χρηματικών απολαυών των παλαιών μελών του Δικαστηρίου της EKAX

Επίσημη Εφημερίδα αριθ. L 386 της 31/12/1981 σ. 0011 - 0011

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Δεκεμβρίου 1981 σχετικά με την τροποποίηση της αποφάσεως του Συμβουλίου της 4ης Ιουνίου 1973 που αφορά τον καθορισμό του καθεστώτος χρηματικών απολαυών των παλαιών μελών της Επιτροπής των Ευρωπαϊκών Κοινοτήτων, τα  καθήκοντα των οποίων έληξαν στις 4 Ιανουαρίου 1973, και της αποφάσεως του Συμβουλίου της 14ης Οκτωβρίου 1958 που αφορά τον καθορισμό του καθεστώτος χρηματικών απολαυών των παλαιών μελών του Δικαστηρίου της ΕΚΑΧΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενός ενιαίου Συμβουλίου και μιας ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,  το πρωτόκολλο προνομίων και ασυλιών των Ευρωπαϊκών Κοινοτήτων, και ιδίως τα άρθρα 20 και 21,  Εκτιμώντας:  ότι ανήκει στην αρμοδιότητα του Συμβουλίου ο καθορισμός των μισθών, των αποζημιώσεων και των συντάξεων των μελών και παλαιών μελών των οργάνων, καθώς και κάθε αποζημίωσης που επέχει θέση αποδοχών- ότι οι ιδιαίτερες δυσχέρειες της οικονομικής και κοινωνικής κατάστασης καθιστούν σκόπιμη την καθιέρωση έκτακτης εισφοράς, η οποία θα υπολογίζεται με βάση οικονομικά στοιχεία που θα αναφέρονται στο μέσον όρο των αποκλίσεων που διαπιστώνονται στα Κράτη  μέλη ανάμεσα στην εξέλιξη των πραγματικών μισθών κατά κεφαλή και την εξέλιξη:  - της συνολικής παραγωγικότητας (ΑΕΠ σε όγκο κατά απασχολούμενο),  - της κατανεμητέας παραγωγικότητας, δηλαδή της παραγωγικότητας της διορθωμένης ανάλογα με τους όρους του εμπορίου,  - της παραγωγικότητας κατά κεφαλή ενεργού πληθυσμού, όπου συμπεριλαμβάνονται επομένως και ο απασχολούμενος πληθυσμός και οι άνεργοι- ότι η εισφορά πρέπει να επιβάλλεται στις καθαρές αποδοχές, συντάξεις και αποζημιώσεις λόγω λήξης των καθηκόντων, που καταβάλλουν οι Κοινότητες- ότι πρέπει πάντως να ανασταλεί, κατά τα πέντε πρώτα χρόνια, η επιβολή της εισφοράς στις συντάξεις και τις προσωρινές αποζημιώσεις λόγω λήξης των καθηκόντων,  ΑΠΟΦΑΣΙΖΕΙ:   Άρθρο 1  1. Μετά το άρθρο 2 της αποφάσεως του Συμβουλίου της 4ης Ιουνίου 1973 που αφορά τον καθορισμό του καθεστώτος χρηματικών απολαυών των παλαιών μελών της Επιτροπής των Ευρωπαϊκών Κοινοτήτων, τα καθήκοντα των οποίων έληξαν στις 4 Ιανουαρίου 1973,  προστίθεται άρθρο 2α, που έχει ως εξής:  "Άρθρο 2α Επιβάλλεται έκτακτη εισφορά στις καθαρές συντάξεις των ενδιαφερομένων, η οποία καθορίζεται σύμφωνα με τις διατάξεις του άρθρου 66α του Κανονισμού Υπηρεσιακής Καταστάσεως των υπαλλήλων, οι οποίες εφαρμόζονται κατ' αναλογία." 2. Μετά το άρθρο 2 της αποφάσεως του Συμβουλίου της 14ης Οκτωβρίου 1958 που αφορά τον καθορισμό του καθεστώτος χρηματικών απολαυών των παλαιών μελών του Δικαστηρίου της ΕΚΑΧ, προστίθεται άρθρο 2α, που έχει ως εξής:  "Άρθρο 2α Επιβάλλεται έκτακτη εισφορά στις καθαρές συντάξεις των ενδιαφερομένων, η οποία καθορίζεται σύμφωνα με τις διατάξεις του άρθρου 66α του Κανονισμού Υπηρεσιακής Καταστάσεως των υπαλλήλων, οι οποίες εφαρμόζονται κατ' αναλογία."  Άρθρο 2  Η παρούσα απόφαση αρχίζει να ισχύει από την επομένη της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο Ο Πρόεδρος D. HOWELL


76/515/EOK: Απόφαση του Συμβουλίου της 1ης Ιουλίου 1976 περί του καθορισμού των αντιπροσωπευτικών οργανώσεων οι οποίες καλούνται να συντάξουν καταλόγους υποψηφίων για την Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα


title: Απόφαση (ΕΕ) 2017/1714 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/308

         ΑΠΌΦΑΣΗ (ΕΕ) 2017/1714 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Eurojust για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Eurojust για το οικονομικό έτος 2015, που συνοδεύεται από την απάντηση της Eurojust (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στην Eurojust όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0056/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (4), και ιδίως το άρθρο 36,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A8-0129/2017),

               1.

               χορηγεί απαλλαγή στον διοικητικό διευθυντή της Eurojust όσον αφορά την εκτέλεση του προϋπολογισμού της Eurojust για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον διοικητικό διευθυντή της Eurojust, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 193.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 63 της 6.3.2002, σ. 1.

      (5)  ΕΕ L 328 της 7.12.2013, σ. 42.


Avis juridique important

|

31975D0364

75/364/ΕΟΚ: Απόφαση του Συμβουλίου της 16ης Ιουνίου 1975 περί συστάσεως συμβουλευτικής επιτροπής για την κατάρτιση των ιατρών

Επίσημη Εφημερίδα αριθ. L 167 της 30/06/1975 σ. 0017 - 0018 Φινλανδική ειδική έκδοση: Κεφάλαιο 16 τόμος 1 σ. 0010  Ελληνική ειδική έκδοση: Κεφάλαιο 05 τόμος 2 σ. 0050  Σουηδική ειδική έκδοση: Κεφάλαιο 16 τόμος 1 σ. 0010  Ισπανική ειδική έκδοση: Κεφάλαιο 06 τόμος 1 σ. 0200  Πορτογαλική ειδική έκδοση : Κεφάλαιο 06 τόμος 1 σ. 0200

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιουνίου 1975 περί συστάσεως Συμβουλευτικής Επιτροπής για την κατάρτιση των ιατρώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος,  το σχέδιο αποφάσεως το οποίο υπέβαλε η Επιτροπή,  Εκτιμώντας:  ότι στην απόφασή του της 6ης Ιουνίου 1974 περί αμοιβαίας αναγνωρίσεως των πτυχίων, πιστοποιητικών και άλλων τίτλων, το Συμβούλιο ετάχθη υπέρ της συστάσεως συμβουλευτικών επιτροπών- ότι είναι σημαντικό να εξασφαλισθεί ένα επίπεδο καταρτίσεως, συγκριτικά υψηλό στον τομέα της αμοιβαίας αναγνωρίσεως των πτυχίων, πιστοποιητικών και άλλων τίτλων της ιατρικής και του συντονισμού των προϋποθέσεων αναλήψεως των δραστηριοτήτων του ιατρού- ότι για τη συμβολή στην επίτευξη του αντικειμενικού αυτού στόχου, είναι σκόπιμο να συνταχθεί συμβουλευτική επιτροπή για να παρέχει συμβουλές στην Επιτροπή,  ΑΠΟΦΑΣΙΖΕΙ:   Άρθρο 1  Συνιστάται στην Επιτροπή, Συμβουλευτική Επιτροπή για την κατάρτιση ιατρών, η οποία ονομάζεται εφεξής "επιτροπή".   Άρθρο 2  1. Η "επιτροπή" έχει σαν αποστολή να συμβάλει στην εξασφάλιση συγκριτικά υψηλού επιπέδου καταρτίσεως των ιατρών στην Κοινότητα, τόσο όσον αφορά την κατάρτιση του ιατρού, όσο και την κατάρτιση του ειδικευμένου ιατρού.  2. Την αποστολή αυτή εκπληρώνει ιδίως με τα ακόλουθα μέσα:  - ανταλλαγή λεπτομερών πληροφοριών για τις μεθόδους καταρτίσεως, καθώς και για το περιεχόμενο, το επίπεδο και τη διάρθρωση της παρεχομένης θεωρητικής και πρακτικής διδασκαλίας από τα Κράτη μέλη- - ανταλλαγή απόψεων και συμβουλές με σκοπό τη δημιουργία κοινών απόψεων, ως προς το επιδιωκόμενο επίπεδο για την κατάρτιση των ιατρών και ενδεχομένως, ως προς τη διάρθρωση και το περιεχόμενο της καταρτίσεως αυτής-  προσαρμογή της καταρτίσεως των ιατρών στις προόδους της ιατρικής επιστήμης και των παιδαγωγικών μεθόδων.  3. Η επιτροπή απευθύνει στην Επιτροπή και στα Κράτη μέλη, τις γνώμες και τις συστάσεις της, συμπεριλαμβανομένων όταν το κρίνει σκόπιμο και των προτάσεων επί των τροποποιήσεων που πρέπει να γίνουν στα άρθρα, τα σχετικά με την κατάρτιση των ιατρών των  οδηγιών 75/362/ΕΟΚ(1) και 75/363/ΕΟΚ(2).  4. Η επιτροπή συμβουλεύει επίσης την Επιτροπή επί κάθε άλλου ζητήματος το οποίο η τελευταία θα μπορούσε να της αναθέσει στον τομέα της καταρτίσεως των ιατρών.   Άρθρο 3  1. Η "επιτροπή" περιλαμβάνει τρεις εμπειρογνώμονες για κάθε Κράτος μέλος, δηλαδή:  - έναν εμπειρογνώμονα του ιατρικού σώματος εν ενεργεία- - έναν εμπειρογνώμονα των ιατρικών σχολών των πανεπιστημίων- - έναν εμπειρογνώμονα των αρμοδίων αρχών του Κράτους μέλους.  2. Προβλέπεται ένας αναπληρωτής για κάθε μέλος. Ο αναπληρωτής αυτός είναι εξουσιοδοτημένος να συμμετέχει στις συνεδριάσεις της επιτροπής.  3. Τα μέλη και οι αναπληρωτές τους που αναφέρονται στις παραγράφους 1 και 2 ορίζονται από τα Κράτη μέλη. Τα μέλη τα οποία αναφέρονται στην παράγραφο 1 πρώτη και δεύτερη παύλα και οι αναπληρωτές τους, ορίζονται κατόπιν προτάσεως των εν ενεργεία μελών του  ιατρικού σώματος και των ιατρικών σχολών και πανεπιστημίων. Τα κατ' αυτόν τον τρόπο οριζόμενα μέλη και οι αναπληρωτές τους διορίζονται από το Συμβούλιο.   Άρθρο 4  1. Η θητεία μέλους της επιτροπής διαρκεί τρία έτη. Μετά την εκπνοή της περιόδου αυτής, τα μέλη της επιτροπής εξακολουθούν να ασκούν τα καθήκοντά τους μέχρις ότου αντικατασταθούν ή ανανεωθεί η θητεία τους.  2. Η θητεία μέλους λήγει πριν από την εκπνοή της περιόδου των τριών ετών, με την παραίτησή του ή την αντικατάστασή του από άλλο μέλος, σύμφωνα με τη διαδικασία που προβλέπεται στο άρθρο 3. Ο διορισμός του νέου μέλους ισχύει για την υπολειπόμενη διάρκεια  της θητείας.   Άρθρο 5  Η επιτροπή εκλέγει από τα μέλη της, έναν πρόεδρο και δύο αντιπροέδρους. Συντάσσει τον εξωτερικό κανονισμό της. Η ημερησία διάταξη των συνεδριάσεων καθορίζεται από τον πρόεδρο της επιτροπής σε συνεργασία με την Επιτροπή.   Άρθρο 6  Η επιτροπή δύναται να συνιστά ομάδες εργασίας και να προσκαλεί και να δέχεται παρατηρητές ή εμπειρογνώμονες για να τη βοηθούν σε ειδικές περιπτώσεις των εργασιών της.   Άρθρο 7  Η γραμματεία της επιτροπής εξασφαλίζεται από την Επιτροπή.  Έγινε στο Λουξεμβούργο, στις 16 Ιουνίου 1975.  Για το Συμβούλιο Ο Πρόεδρος R.RYAN  (1) ΕΕ αριθ. Ν 167 της 30.6.1975, σ. 1.  (2) ΕΕ αριθ. Ν 167 της 30.6.1975, σ. 14.


title: 2010/525/ΕΕ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/159

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2008
   (2010/525/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2008, συνοδευόμενη από τις απαντήσεις της Αρχής (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για την ίδρυση της Ευρωπαϊκής Αρχής για την Ασφάλεια των Τροφίμων (3), και ιδίως το άρθρο 44,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (A7-0086/2010),

               1.

               εγκρίνει το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2008·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 95.

      (2)  ΕΕ L 248 της 16.9.2002, σ. 1.

      (3)  ΕΕ L 31 της 1.2.2002, σ. 1.

      (4)  ΕΕ L 357 της 31.12.2002, σ. 72.


Avis juridique important

|

32002D0088

2002/88/ΕΚ: Απόφαση του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Λετονίας

Επίσημη Εφημερίδα αριθ. L 044 της 14/02/2002 σ. 0045 - 0053

Απόφαση του Συμβουλίουτης 28ης Ιανουαρίου 2002για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Λετονίας(2002/88/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998 σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που θα περιληφθούν σε κάθε εταιρική σχέση ενόψει της προσχώρησης, όπως θα κοινοποιηθούν σε κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(3) Η κοινοτική βοήθεια εξαρτάται από την τήρηση ουσιωδών στοιχείων και ειδικότερα από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την εκπλήρωση των κριτηρίων της Κοπεγχάγης. Στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λάβει τα προσήκοντα μέτρα σχετικά με οιαδήποτε προενταξιακή βοήθεια.(4) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου θα εξετάζονται στο πλαίσιο των οργάνων των ευρωπαϊκών συμφωνιών.(5) Η περιοδική έκθεση της Επιτροπής για το 2001 παρουσιάζει μια αντικειμενική ανάλυση σχετικά με την προετοιμασία της Λετονίας για την προσχώρηση και καθορίζει ορισμένους τομείς προτεραιότητας για τους οποίους απαιτείται περαιτέρω προσπάθεια.(6) Προκειμένου να προετοιμαστεί για την προσχώρηση, η Λετονία πρέπει να εξακολουθήσει να προσαρμόζει το εθνικό της πρόγραμμα για την υιοθέτηση του κεκτημένου. Το εν λόγω πρόγραμμα πρέπει να περιέχει χρονοδιάγραμμα επίτευξης των προτεραιοτήτων και των ενδιαμέσων στόχων που καθορίζονται στην εταιρική σχέση για την προσχώρηση.(7) Η Λετονία οφείλει να διασφαλίσει ότι υπάρχουν οι κατάλληλες νομικές και διοικητικές δομές που απαιτούνται για τον προγραμματισμό, το συντονισμό, τη διαχείριση, τον έλεγχο και την αξιολόγηση των προενταξιακών κονδυλίων της Κοινότητας,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Λετονίας καθορίζονται στο συνημμένο παράρτημα το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση εξετάζεται στο πλαίσιο των οργάνων της ευρωπαϊκής συμφωνίας καθώς και των αρμόδιων υπηρεσιών του Συμβουλίου, στα οποία η Επιτροπή υποβάλλει τακτικά σχετικές εκθέσεις.Άρθρο 3Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιανουαρίου 2002.Για το ΣυμβούλιοΟ ΠρόεδροςJ. Piqué i Camps(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕισαγωγήΚατά τη σύνοδο του Λουξεμβούργου τον Δεκέμβριο 1997, το Ευρωπαϊκό Συμβούλιο αποφάσισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής, με το οποίο κινητοποιείται κάθε μορφή συνδρομής προς τα υποψήφια κράτη εντός ενιαίου πλαισίου. Με τον τρόπο αυτό, η Κοινότητα στοχοθετεί τη βοήθεια της προς τις ιδιαίτερες ανάγκες κάθε υποψήφιας χώρας έτσι ώστε να στηρίζει την αντιμετώπιση συγκεκριμένων προβλημάτων ενόψει της προσχώρησης.Η πρώτη εταιρική σχέση για τη Λετονία αποφασίστηκε τον Μάρτιο 1998. Σε συμφωνία με τις διατάξεις του κανονισμού (ΕΚ) αριθ. 622/98 (άρθρο 2), η εταιρική σχέση αναπροσαρμόστηκε μία πρώτη φορά τον Δεκέμβριο 1999, λαμβάνοντας υπόψη τις εξελίξεις στην Λετονία. Η παρούσα προσαρμογή βασίζεται σε πρόταση της Επιτροπής, μετά από διαβούλευση με τη Λετονία, και λαμβάνει υπόψη την ανάλυση που περιέχεται στην περιοδική έκθεση 2001 της Επιτροπής σχετικά με την πρόοδο της Λετονίας προς την προσχώρηση.2. ΣτόχοιΣκοπός της εταιρικής σχέσης για την προσχώρηση είναι να ενταχθούν σε ενιαίο πλαίσιο οι τομείς προτεραιότητας που απαιτούν περαιτέρω προσπάθεια και οι οποίοι καθορίστηκαν στην περιοδική έκθεση της Επιτροπής για το 2001 σχετικά με την πρόοδο της Λετονίας για την προσχώρησή της στην Ένωση, τα χρηματοδοτικά μέσα που είναι διαθέσιμα για να βοηθηθεί η Λετονία να υλοποιήσει τις προτεραιότητες αυτές και οι προϋποθέσεις που θα ισχύουν για την παροχή της εν λόγω βοήθειας. Η εταιρική σχέση για την προσχώρηση παρέχει τη βάση για ορισμένα μέσα πολιτικής που θα χρησιμοποιηθούν για να βοηθηθούν οι υποψήφιες χώρες στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, το προσαρμοσμένο εθνικό πρόγραμμα για την υιοθέτηση του κεκτημένου, το οποίο προετοίμασε η Λετονία, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο για το οργανωμένο έγκλημα καθώς και τα εθνικά αναπτυξιακά σχέδια, τα αγροτικά αναπτυξιακά σχέδια, μία εθνική στρατηγική απασχόλησης σύμφωνα με την Ευρωπαϊκή Στρατηγική για την Απασχόληση και τομεακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή των προγραμμάτων ISPA και SAPARD πριν από την προσχώρηση. Καθένα από αυτά τα μέσα είναι διαφορετικής φύσης και προετοιμάζεται και εφαρμόζεται βάσει συγκεκριμένων διαδικασιών και δύναται να τύχει προενταξιακής βοήθειας. Δεν αποτελούν αναπόσπαστο τμήμα της παρούσας εταιρικής σχέσης, αλλά οι προτεραιότητες που περιέχουν θα είναι συμβατές με αυτήν.3. ΑρχέςΟι κυριότεροι τομείς προτεραιότητας που έχουν επισημανθεί για κάθε υποψήφια χώρα αφορούν την ικανότητά της να ανταποκριθεί στα κριτήρια της Κοπεγχάγης, σύμφωνα με τα οποία για την προσχώρηση απαιτείται η υποψήφια χώρα:- να έχει επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα καθώς και το σεβασμό και την προστασία των μειονοτήτων·- να διαθέτει οικονομία της αγοράς καθώς και την ικανότητα αντιμετώπισης της ανταγωνιστικής πίεσης και των δυνάμεων της αγοράς στα πλαίσια της Ένωσης·- να είναι σε θέση να αναλάβει τις υποχρεώσεις του μέλους, μεταξύ των οποίων και την υιοθέτηση των στόχων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το 1995, το Ευρωπαϊκό Συμβούλιο τόνισε την ανάγκη για τις υποψήφιες χώρες να προσαρμόσουν τις διοικητικές τους δομές ώστε να εξασφαλίσουν αρμονική λειτουργία των κοινοτικών πολιτικών μετά την προσχώρηση, και στη σύνοδο του Λουξεμβούργου, το 1997, τόνισε ότι η μεταφορά του κεκτημένου στο εθνικό δίκαιο είναι αναγκαίο, αλλά όχι επαρκές στοιχείο· απαιτείται και η εφαρμογή του κεκτημένου στην πράξη. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001 αντίστοιχα, επιβεβαίωσαν ότι είναι ζωτικής σημασίας η ικανότητα των υποψηφίων χωρών να εφαρμόσουν και να τηρήσουν το κεκτημένο, και πρόσθεσαν ότι για να επιτευχθεί αυτό απαιτούνται σημαντικές προσπάθειες από τις υποψήφιες χώρες προς την κατεύθυνση της ενίσχυσης και της μεταρρύθμισης των διοικητικών και δικαστικών τους δομών.4. Προτεραιότητες και ενδιάμεσοι στόχοιΟι περιοδικές εκθέσεις της Επιτροπής δείχνουν, παράλληλα με την πρόοδο που έχει ήδη σημειωθεί, την έκταση των προσπαθειών που πρέπει να συνεχίσουν να καταβάλλουν σε ορισμένους τομείς οι υποψήφιες χώρες, ώστε να προετοιμαστούν για την προσχώρηση. Για το λόγο αυτό, κρίνεται σκόπιμο να καθοριστούν ενδιάμεσα στάδια από την άποψη των προτεραιοτήτων, με συγκεκριμένους στόχους που θα προσδιοριστούν σε συνεργασία με τα ενδιαφερόμενα κράτη και από την επίτευξη των οποίων θα εξαρτηθεί τόσο η έκταση της βοήθειας που θα χορηγηθεί όσο και η πρόοδος των ήδη διεξαγόμενων διαπραγματεύσεων με την Λετονία. Οι προτεραιότητες που απαριθμούνται στην προσαρμοσμένη εταιρική σχέση για την προσχώρηση έχουν επιλεγεί βάσει του ότι θεωρείται ρεαλιστικό να αναμένεται ότι η Λετονία θα είναι σε θέση να τις εκπληρώσει ή να τις προωθήσει σημαντικά εντός της προσεχούς διετίας (2002-2003). Στον κατάλογο αυτό υπογραμμίζονται τα θέματα που απαιτούν ιδιαίτερα επείγουσα δράση. Η πρόοδος που σημειώθηκε όσον αφορά την υλοποίηση των προτεραιοτήτων της εταιρικής σχέσης για την προσχώρηση του 1999 αξιολογείται στην περιοδική έκθεση του 2001. Βάσει της αξιολόγησης αυτής διατυπώθηκαν οι προτεραιότητες της τρέχουσας εταιρικής σχέσης.Η Λετονία υπέβαλε αναθεωρημένη μορφή του εθνικού της προγράμματος για την υιοθέτηση του κεκτημένου (ΕΠΥΚ) τον Ιούλιο 2001. Στο πρόγραμμα αυτό καθορίζονται το χρονοδιάγραμμα υλοποίησης των προτεραιοτήτων και των ενδιαμέσων στόχων, βασισμένο στην εταιρική σχέση 1999 για την προσχώρηση, οι αναγκαίες διοικητικές δομές και οι αναγκαίοι χρηματοδοτικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία προσχώρησης της Λετονίας. Η Λετονία οφείλει, εντούτοις, να αντιμετωπίσει όλα τα θέματα που εντοπίζονται στην περιοδική έκθεση 2001. Η Λετονία πρέπει, ακόμη, να εκπληρώσει όλες τις δεσμεύσεις σχετικά με την προσέγγιση των νομοθεσιών και την εφαρμογή του κεκτημένου, που απορρέουν από την ευρωπαϊκή συμφωνία και τη διαδικασία διαπραγμάτευσης. Θα πρέπει, ακόμη, να τονιστεί ότι η ενσωμάτωση του κεκτημένου στην εθνική νομοθεσία δεν είναι καθαυτή επαρκής· είναι, ακόμη, αναγκαίο να διασφαλιστεί ότι εφαρμόζεται στην πράξη σε βαθμό ίδιο με αυτόν που ισχύει στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμοστεί αξιόπιστα και αποτελεσματικά το κεκτημένο.Με βάση την ανάλυση της περιοδικής έκθεσης της Επιτροπής, καθορίστηκαν οι ακόλουθες προτεραιότητες και ενδιάμεσοι στόχοι για τη Λετονία. Οι προτεραιότητες αυτές παρουσιάζονται σύμφωνα με τη δομή της περιοδικής έκθεσης(1).Πολιτικά κριτήριαΔημοκρατία και κράτος δικαίου- Να επιταχυνθούν οι προσπάθειες ανάπτυξης μιας δημόσιας υπηρεσίας που θα διέπεται από επαγγελματισμό και σταθερότητα σε όλα τα επίπεδα της δημόσιας διοίκησης, περιλαμβανομένου και ενός υγιούς συστήματος αμοιβών. Να διασφαλιστούν τα ελάχιστα επίπεδα στελέχωσης, κατάρτισης και διάθεσης ικανοποιητικών χρηματοδοτικών πόρων σε όλα τα επίπεδα της δημόσιας διοίκησης με στόχο την ενίσχυση της ικανότητας εφαρμογής του κεκτημένου.- Να συνεχιστεί η ενίσχυση του δικαστικού συστήματος, περιλαμβανομένης και της ολοκλήρωσης ενός νομικού πλαισίου (ποινικό και διοικητικό δίκαιο), η ελάφρυνση του φόρτου εργασίας των δικαστηρίων και η απορρόφηση των συσσωρευμένων υποθέσεων που εκκρεμούν, και να εξασφαλιστεί η εφαρμογή των αποφάσεων των δικαστηρίων. Να ενισχυθεί η κατάρτιση και να αυξηθούν οι αποδοχές των δικαστών. Να βελτιωθεί η υποδομή όπως οι κτιριακές εγκαταστάσεις των δικαστηρίων, να εξασφαλιστεί η ορθή λειτουργία των δικαστηρίων. Να προωθηθεί η πρόσβαση στη δικαιοσύνη.- Να ολοκληρωθεί το νομικό πλαίσιο για την καταπολέμηση κάθε μορφής διαφθοράς και να διασφαλιστεί η εφαρμογή του νόμου, καθώς και της στρατηγικής κατά της διαφθοράς. Να βελτιωθεί η συνεργασία μεταξύ των διάφορων φορέων και η διεθνής συνεργασία.Ανθρώπινα δικαιώματα και προστασία των μειονοτήτων- Να αντιμετωπιστεί το θέμα της προφυλάκισης.- Να διασφαλιστεί η εφαρμογή του νόμου περί γλωσσών και των κανονισμών εφαρμογής του, σύμφωνα με την αρχή της αναλογικότητας, με τα διεθνή πρότυπα και την ευρωπαϊκή συμφωνία.- Να συνεχιστεί η εφαρμογή περισσότερο συγκεκριμένων μέτρων για την ενσωμάτωση των μη πολιτών, βάσει του εθνικού προγράμματος "Η ενσωμάτωση της κοινωνίας στη Λετονία", περιλαμβανομένης και της διοργάνωσης εκστρατειών ενημέρωσης και κατάρτισης σε γλωσσικά θέματα, και να χορηγηθεί η αναγκαία χρηματοδοτική στήριξη.Οικονομικά κριτήρια- Να ολοκληρωθεί η ιδιωτικοποίηση των εναπομενουσών μεγάλων επιχειρήσεων.- Να συνεχιστεί η ενίσχυση της κτηματαγοράς και να ολοκληρωθεί η κατάρτιση κτηματολογίου και μητρώου ιδιοκτησίας.- Να προωθηθεί περαιτέρω η ανταγωνιστικότητα, κυρίως με μέτρα που στοχεύουν στην τόνωση των εγχώριων και εξωτερικών επενδύσεων σε δραστηριότητες που δημιουργούν ανάπτυξη.- Να βελτιωθεί το επιχειρηματικό περιβάλλον, ειδικότερα με την άρση των εναπομενόντων ρυθμιστικών και διοικητικών εμποδίων που παρεμβάλλονται στην ανάπτυξη των επιχειρήσεων.Ικανότητα ανάληψης των υποχρεώσεων του μέλουςΕλεύθερη κυκλοφορία εμπορευμάτων- Να ευθυγραμμιστεί πλήρως η νομοθεσία για τις δημόσιες συμβάσεις και να εξασφαλιστεί η εφαρμογή σε όλα τα επίπεδα.- Να ολοκληρωθεί η διαδικασία μεταφοράς και εφαρμογής όλης της νέας προσέγγισης και της τομεακής νομοθεσίας· ειδικότερα, της νομοθεσίας για τα τρόφιμα, τα λιπάσματα και την ανανέωση των υφιστάμενων αδειών εμπορίας φαρμακευτικών προϊόντων.- Να συνεχιστεί η αναλυτική εξέταση της νομοθεσίας της Λετονίας στους τομείς που δεν έχουν εναρμονιστεί με το κεκτημένο και να διασφαλιστεί ότι συμφωνεί με τα άρθρα 28-30 της συνθήκης, και να ολοκληρωθούν οι διοικητικές ρυθμίσεις για την μελλοντική παρακολούθηση στον τομέα αυτό.- Να ενισχυθεί το εθνικό σύστημα διαπίστευσης· να αναβαθμιστεί το εθνικό σύστημα μετρολογίας· να ολοκληρωθεί η μεταρρύθμιση του συστήματος εποπτείας της αγοράς· να οριστούν αρμόδιοι φορείς για τη διαδικασία κοινοποίησης και να διασφαλιστεί η λειτουργία τους.- Να ολοκληρωθεί η θέσπιση των κοινοτικών προτύπων (ΕΝ).Ελεύθερη κυκλοφορία προσώπων- Να ολοκληρωθεί η ευθυγράμμιση της αμοιβαίας αναγνώρισης των επαγγελματικών τίτλων και των διπλωμάτων και να αναπτυχθούν περισσότερο οι απαιτούμενες διοικητικές δομές, η εκπαίδευση και τα προγράμματα κατάρτισης.- Όσον αφορά τους επαγγελματικούς τίτλους που αποκτήθηκαν πριν από την εναρμόνιση, η Λετονία πρέπει να δώσει προτεραιότητα στην εισαγωγή μέτρων που θα εγγυώνται ότι όλοι οι ασκούντες επάγγελμα μπορούν, μετά την προσχώρηση, να πληρούν τις προϋποθέσεις που ορίζονται στις οδηγίες.- Να ενισχυθούν οι διοικητικές δομές για το συντονισμό της κοινωνικής ασφάλισης.Ελεύθερη παροχή υπηρεσιών- Να συνεχιστεί η ενίσχυση της εποπτείας των χρηματοπιστωτικών υπηρεσιών.- Να ολοκληρωθεί η ευθυγράμμιση της νομοθεσίας σχετικά με την προστασία των δεδομένων· να διασφαλιστεί η ανεξαρτησία του εποπτικού φορέα.Ελεύθερη κυκλοφορία κεφαλαίων- Να εξασφαλιστεί η συμμόρφωση προς τις συστάσεις της ειδικής ομάδας χρηματοοικονομικής δράσης.- Πλήρης ευθυγράμμιση της νομοθεσίας με τη δεύτερη οδηγία κατά της νομιμοποίησης προσόδων από παράνομες δραστηριότητες.Εταιρικό δίκαιο- Ιδιαίτερα επείγουσα δράση: να ενισχυθεί η εφαρμογή των δικαιωμάτων πνευματικής και βιομηχανικής ιδιοκτησίας, ειδικότερα από τις αστυνομικές και τελωνειακές αρχές, και να βελτιωθεί η συνεργασία μεταξύ των τελευταίων αυτών. Να αυξηθούν οι προσπάθειες καταπολέμησης της πειρατείας και παραποίησης προϊόντων· να ενταθεί η κατάρτιση για τα όργανα τήρησης του νόμου, συμπεριλαμβανομένων των δικαστών και των εισαγγελέων.- Ιδιαίτερα επείγουσα δράση: εφαρμογή του εμπορικού κώδικα.Πολιτική ανταγωνισμού- Να εξασφαλιστεί η τήρηση των κανόνων περί ανταγωνισμού και κρατικών ενισχύσεων, περιλαμβανομένης και της ενίσχυσης του συμβουλίου και του γραφείου ανταγωνισμού, καθώς της γραμματείας της επιτροπής εποπτείας των κρατικών ενισχύσεων. Να αυξηθεί η συνειδητοποίηση των κανόνων από όλους τους παράγοντες της αγοράς και τους χορηγούς βοήθειας. Να εξασφαλιστεί η κατάρτιση όλης της δικαστικής εξουσίας σε θέματα ανταγωνισμού.Γεωργία- Να αναβαθμιστεί η ικανότητα της γεωργικής διοίκησης και να ολοκληρωθούν οι προετοιμασίες για την τήρηση και την πρακτική εφαρμογή των μηχανισμών διαχείρισης της κοινής γεωργικής πολιτικής, ειδικότερα του Ολοκληρωμένου Συστήματος Διαχείρισης και Ελέγχου και της Υπηρεσίας Πληρωμών, καθώς και για την τυπική και ουσιαστική εφαρμογή της κτηνιατρικής νομοθεσίας, της φυτοϋγειονομικής νομοθεσίας και της νομοθεσίας για την ασφάλεια των τροφίμων.- Να ενισχυθούν οι διοικητικές δομές που απαιτούνται για το σχεδιασμό, την εφαρμογή, τη διαχείριση, την παρακολούθηση, τον έλεγχο και την αξιολόγηση των προγραμμάτων αγροτικής ανάπτυξης που χρηματοδοτεί η Κοινότητα.- Να συνεχιστεί η εναρμόνιση της νομοθεσίας στον κτηνιατρικό και φυτοϋγειονομικό τομέα και να αναβαθμιστούν οι ρυθμίσεις που αφορούν τους ελέγχους, ιδίως στα μελλοντικά εξωτερικά σύνορα.- Να συνεχιστεί η αναδιάρθρωση του τομέα γεωργικών ειδών διατροφής, περιλαμβανομένου και του εκσυγχρονισμού των μονάδων επεξεργασίας κρέατος, γαλακτοκομικών προϊόντων και ψαριών, ώστε να ανταποκρίνονται στα πρότυπα της Κοινότητας για την ασφάλεια των τροφίμων.- Πλήρης μεταφορά στο εσωτερικό δίκαιο της νομοθεσίας για τις μεταδοτικές σπογγώδεις εγκεφαλοπάθειες, τα φυτοϋγειονομικά "διαβατήρια", τα ανώτατα όρια καταλοίπων, την διατροφή των ζώων και διασφάλιση της τυπικής και ουσιαστικής εφαρμογής, συμπεριλαμβανομένης της διάγνωσης ζωικών ασθενειών και δη των μεταδοτικών σπογγωδών εγκεφαλοπαθειών, σύμφωνα με το κεκτημένο.Αλιεία- Να ολοκληρωθεί η δημιουργία επαρκών διοικητικών δομών και εξοπλισμού σε κεντρικό και περιφερειακό επίπεδο που να εγγυώνται την εφαρμογή της κοινής αλιευτικής πολιτικής, στις οποίες περιλαμβάνονται και η διαχείριση των πόρων, ο έλεγχος και η παρακολούθηση των αλιευτικών δραστηριοτήτων, η πολιτική της αγοράς, τα διαρθρωτικά προγράμματα που συγχρηματοδοτούνται από το χρηματοδοτικό μέσο καθοδήγησης της αλιείας, ένα νηολόγιο αλιευτικών σκαφών και ένα σχέδιο διαχείρισης για την ικανότητα του στόλου σύμφωνα με τους διαθέσιμους πόρους.Πολιτική μεταφορών- Να συνεχιστεί η ευθυγράμμιση των νομοθεσιών και η ενίσχυση της διοικητικής ικανότητας στις οδικές μεταφορές (ειδικότερα όσον αφορά την κοινωνική νομοθεσία σχετικά με την πρόσβαση στο επάγγελμα, τη φορολογική εναρμόνιση και τα τεχνικά πρότυπα και πρότυπα ασφαλείας), στις σιδηροδρομικές μεταφορές (με σκοπό την εφαρμογή του αναθεωρημένου κεκτημένου στον τομέα των σιδηροδρομικών μεταφορών), και στις αεροπορικές μεταφορές (ειδικότερα το νομικό καθεστώς της ανεξάρτητης αρχής για την έρευνα των αεροπορικών ατυχημάτων).- Να συνεχιστεί η ευθυγράμμιση και εφαρμογή της νομοθεσίας για τις θαλάσσιες μεταφορές, λαμβανομένης υπόψη της πιο πρόσφατης εξέλιξής της.- Ιδιαίτερα επείγουσα δράση: ενίσχυση της διοικητικής ικανότητας στον τομέα της ασφάλειας των θαλάσσιων μεταφορών προκειμένου να βελτιωθούν οι επιδόσεις του κράτους σημαίας του λετονικού στόλου.Φορολογία- Να ολοκληρωθεί η ευθυγράμμιση των νομοθεσιών, με ιδιαίτερη έμφαση στην νομοθεσία περί ΦΠΑ (συμπεριλαμβανομένου του μεταβατικού συστήματος ΦΠΑ) και ειδικών φόρων κατανάλωσης και κυρίως περί των ατελειών ΦΠΑ.- Να διασφαλιστεί η συμμόρφωση της υφιστάμενης και μελλοντικής νομοθεσίας προς τις αρχές του κώδικα δεοντολογίας για τη φορολόγηση των επιχειρήσεων.- Να ενισχυθούν η διοικητική ικανότητα και οι διαδικασίες ελέγχου και να βελτιωθεί η διοικητική συνεργασία και η αμοιβαία συνδρομή προκειμένου να καταστεί δυνατή η εφαρμογή του κεκτημένου.- Ιδιαίτερα επείγουσα δράση: να αναπτυχθούν συστήματα ΤΠ που θα επιτρέπουν την ηλεκτρονική ανταλλαγή πληροφοριών με την Κοινότητα και τα κράτη μέλη της.- Εφαρμογή της οδηγίας για την κατοχή και κυκλοφορία προϊόντων που υπόκεινται σε ειδικούς φόρους κατανάλωσης.Στατιστικές- Να βελτιωθεί η ποιότητα και η κάλυψη των στατιστικών· να εξασφαλιστούν επαρκείς πόροι για την περαιτέρω ενίσχυση των ικανοτήτων στον τομέα των στατιστικών και σε περιφερειακό επίπεδο.Απασχόληση και κοινωνικές υποθέσεις- Να ολοκληρωθεί η μεταφορά και να εξασφαλιστεί η εφαρμογή του κοινωνικού κεκτημένου στους τομείς του εργατικού δικαίου, της υγείας και της ασφάλειας στην εργασία και της ισότιμης μεταχείρισης γυναικών και ανδρών. Να ενισχυθούν οι σχετικές διοικητικές δομές και οι δομές εφαρμογής της νομοθεσίας, περιλαμβανομένων και των επιθεωρήσεων εργασίας, και να δημιουργηθεί ένα ανεξάρτητο ταμείο εγγυήσεων για τους υπαλλήλους σε περίπτωση αφερεγγυότητας του εργοδότη. Να θεσπιστεί νομοθεσία κατά των διακρίσεων και να καταρτιστεί χρονοδιάγραμμα για την εφαρμογή της.- Να ολοκληρωθεί η μεταφορά και να εξασφαλιστεί η εφαρμογή του κεκτημένου στον τομέα της δημόσιας υγείας, και να εκπονηθούν περαιτέρω μέτρα στον τομέα της επιτήρησης και του ελέγχου για τις μεταδοτικές ασθένειες και για την παρακολούθηση της υγείας και την πληροφόρηση.- Να συνεχιστεί η στήριξη των προσπαθειών των κοινωνικών εταίρων για δημιουργία ικανότητας, ειδικότερα ενόψει της μελλοντικής εκπόνησης και εφαρμογής πολιτικής απασχόλησης και κοινωνικής πολιτικής βάσει των προτύπων της Κοινότητας, περιλαμβανομένου και του ευρωπαϊκού κοινωνικού ταμείου, κυρίως μέσω αυτόνομου διμερούς κοινωνικού διαλόγου.- Να εκπονηθεί εθνική στρατηγική, περιλαμβανομένης και της συλλογής δεδομένων, με σκοπό τη μελλοντική συμμετοχή στην ευρωπαϊκή στρατηγική για την κοινωνική ένταξη.Ενέργεια- Να προετοιμαστεί η εσωτερική ενεργειακή αγορά, κυρίως οι οδηγίες για την ηλεκτρική ενέργεια και το φυσικό αέριο: να επιταχυνθεί η ολοκλήρωση της ευθυγράμμισης με το κεκτημένο, ειδικότερα όσον αφορά τη διαδικασία αναδιάρθρωσης του τομέα της ηλεκτρικής ενέργειας· να δημιουργηθεί ένα ανεξάρτητο σύστημα μεταφοράς (της ηλεκτρικής ενέργειας)· να εξαλειφθούν οι στρεβλώσεις των τιμών· να ενισχυθεί ο ρυθμιστικός φορέας.- Να συνεχιστεί η ευθυγράμμιση των απαιτήσεων όσον αφορά τα αποθέματα πετρελαίου· να σημειωθεί πρόοδος όσον αφορά την εξασφάλιση της σημερινής σύστασης αποθεμάτων, περιλαμβανομένων και των αναγκαίων επενδύσεων, προς το επίπεδο των 90 ημερών και να αναπτυχθεί μία διοικητική δομή.- Να βελτιωθεί η ενεργειακή απόδοση, να προωθηθεί η χρήση ανανεώσιμων πηγών ενέργειας και να ενισχυθούν οι αρμόδιοι οργανισμοί στον τομέα αυτό.- Να εφαρμοστούν οι συστάσεις που περιέχονται στην έκθεση του Συμβουλίου για την πυρηνική ασφάλεια στο πλαίσιο της διεύρυνσης με ιδιαίτερη προσοχή στις προτεραιότητες που τίθενται στην εν λόγω έκθεση.Τηλεπικοινωνίες και τεχνολογίες των πληροφοριών- Να εξασφαλιστεί η ευθυγράμμιση με το κεκτημένο για τις τηλεπικοινωνίες και η εφαρμογή του, περιλαμβανομένης και της ελευθέρωσης της αγοράς τηλεπικοινωνιών· να εξασφαλιστεί η ανεξαρτησία του ρυθμιστικού φορέα.- Να συνεχιστεί η ευθυγράμμιση και να εξασφαλιστεί η εφαρμογή της νομοθεσίας στον τομέα των ταχυδρομείων.Πολιτική στον πολιτιστικό και οπτικοακουστικό τομέα- Να συνεχιστεί η ενίσχυση των δυνατοτήτων της ανεξάρτητης τηλεοπτικής/ραδιοφωνικής ρυθμιστικής αρχής.Περιφερειακή πολιτική και συντονισμός των διαρθρωτικών μέσων- Να ολοκληρωθεί το νομικό και διοικητικό πλαίσιο που επιτρέπει την εφαρμογή του κεκτημένου στον τομέα αυτό, ειδικότερα όσον αφορά τη δημοσιονομική διαχείριση και το δημοσιονομικό έλεγχο.- Να καθοριστούν οι φορείς που θα είναι αρμόδιοι για την υλοποίηση των διαρθρωτικών ταμείων και του ταμείου συνοχής, ειδικότερα για τις αρχές διαχείρισης και πληρωμών· να καθοριστούν τα καθήκοντα που θα ασκούν τα αρμόδια υπουργεία και άλλοι φορείς εξ ονόματος και υπό την αρμοδιότητα της αρχής διαχείρισης.- Να προετοιμαστεί ενιαίο έγγραφο προγραμματισμού που θα συμφωνεί με τους κανονισμούς των διαρθρωτικών ταμείων, περιλαμβανομένης και της εκ των προτέρων αξιολόγησης.- Να εξασφαλιστεί ότι οι ορισθείσες αρχές διαχείρισης και πληρωμών θα δημιουργήσουν σταδιακά τις ικανότητες που θα τους επιτρέψουν, με την προσχώρηση, να ανταποκριθούν στις υποχρεώσεις τους και να ασκούν τα καθήκοντα που τους έχουν ανατεθεί σύμφωνα με τους κανονισμούς των διαρθρωτικών ταμείων.- Να εξασφαλιστεί αποτελεσματικός διυπουργικός συντονισμός και εταιρική σχέση με στόχο τόσο τον προγραμματισμό όσο και την εφαρμογή.- Να δημιουργηθούν συστήματα αξιολόγησης και παρακολούθησης.- Να αναπτυχθεί η τεχνική προετοιμασία έργων επιλέξιμων για χορήγηση βοήθειας από τα διαρθρωτικά ταμεία και τα ταμεία συνοχής (σειρά έργων).Περιβάλλον- Να ολοκληρωθεί η μεταφορά του κεκτημένου, με ιδιαίτερη έμφαση στο ζήτημα της πρόσβασης σε περιβαλλοντικές πληροφορίες, της διαχείρισης των αποβλήτων και των χημικών.- Να συνεχιστεί η εφαρμογή του κεκτημένου, ειδικότερα όσον αφορά τη διαχείριση των αποβλήτων (και κυρίως των συσκευασιών και των αποβλήτων συσκευασίας και των τοξικών αποβλήτων, περιλαμβανομένων των PCB/PCT, των αποβλήτων ορυκτελαίων, των συσσωρευτών και των μπαταριών), την ποιότητα του ύδατος (ειδικότερα όσον αφορά τα αστικά λύματα, τις μικροβιολογικές παραμέτρους του πόσιμου ύδατος, την καθιέρωση προγραμμάτων μείωσης της ρύπανσης από ουσίες του καταλόγου ΙΙ, τον καθορισμό ευάλωτων ζωνών σύμφωνα με την οδηγία για τα νιτρικά άλατα) και τα χημικά.- Να συνεχιστεί η ενίσχυση της διοικητικής ικανότητας σε όλα τα επίπεδα, και ειδικότερα σε περιφερειακό και τοπικό επίπεδο. Να δοθεί ιδιαίτερη έμφαση στην προστασία της φύσης.- Να συνεχιστεί η ενσωμάτωση των απαιτήσεων της περιβαλλοντικής προστασίας στον καθορισμό και την εφαρμογή όλων των άλλων τομεακών πολιτικών με σκοπό την προώθηση της βιώσιμης ανάπτυξης.Προστασία των καταναλωτών και της υγείας- Να εξασφαλιστεί η αποτελεσματικότητα των διοικητικών δομών που εμπλέκονται στην εποπτεία της αγοράς.Συνεργασία στους τομείς της δικαιοσύνης και των εσωτερικών υποθέσεων- Να εξασφαλιστεί η εφαρμογή του σχεδίου δράσης Σένγκεν.- Να ενισχυθούν τα όργανα τήρησης του νόμου και η μεταξύ τους συνεργασία, περιλαμβανομένης και της δικαστικής εξουσίας, όσον αφορά την καταπολέμηση του οργανωμένου εγκλήματος, και κυρίως το ξέπλυμα χρημάτων, τα εγκλήματα στον κυβερνοχώρο, την παράνομη διακίνηση ανθρώπων και ναρκωτικών. Να εξασφαλιστεί ότι πληρούνται οι προϋποθέσεις για τη σύναψη συμφωνίας συνεργασίας με την Ευροπόλ.- Να ενημερωθεί και να εφαρμοστεί η εθνική στρατηγική για τα ναρκωτικά και να προετοιμαστεί η συμμετοχή της χώρας στις δραστηριότητες του Ευρωπαϊκού Παρατηρητηρίου για τα Ναρκωτικά και την Τοξικομανία.- Να συνεχιστεί η ευθυγράμμιση με το κεκτημένο και την ευρωπαϊκή πρακτική - σχετικά με τις θεωρήσεις, τη μετανάστευση και την παροχή ασύλου - και να ενισχυθεί η διοικητική ικανότητα των οργάνων που είναι αρμόδια στους τομείς αυτούς.- Να συνεχιστεί η προετοιμασία για τη μελλοντική συμμετοχή της χώρας στο Σύστημα Πληροφοριών Σένγκεν με την ανάπτυξη εθνικών βάσεων δεδομένων και μητρώων.- Να συνεχιστεί η ενίσχυση των ελέγχων στα μελλοντικά εξωτερικά σύνορα, περιλαμβανομένης και της δημιουργίας ενός ολοκληρωμένου συστήματος θαλάσσιας επιτήρησης.- Να ληφθούν τα αναγκαία μέτρα για να εξασφαλιστεί η εφαρμογή των κοινοτικών μέσων στον τομέα της δικαστικής συνεργασίας για τις αστικές υποθέσεις.- Να ληφθούν τα αναγκαία μέτρα για την ευθυγράμμιση της νομοθεσίας με τη σύμβαση για την προστασία των οικονομικών συμφερόντων της Κοινότητας και με τα πρωτόκολλά της.Τελωνειακή ένωση- Να συνεχιστεί η ευθυγράμμιση της τελωνειακής νομοθεσίας και να εξασφαλιστεί η εφαρμογή της· να ενισχυθεί η διοικητική και λειτουργική ικανότητα. Να συνεχιστούν οι προσπάθειες εφαρμογής της πολιτικής περί τελωνειακής δεοντολογίας.- Ιδιαίτερα επείγουσα δράση: να επιταχυνθεί η εφαρμογή της στρατηγικής ΤΠ από την τελωνειακή διοίκηση της Λετονίας. Να αναπτυχθούν συστήματα ΤΠ που να επιτρέπουν την ανταλλαγή ηλεκτρονικών δεδομένων μεταξύ ΕΚ και Λετονίας.Εξωτερικές σχέσεις- Να ληφθούν τα αναγκαία μέτρα που εγγυώνται ότι οι διεθνείς συνθήκες ή συμφωνίες, περιλαμβανομένων των διμερών επενδυτικών συμφωνιών, οι οποίες δεν συμβιβάζονται με το κεκτημένο θα αποτελέσουν το αντικείμενο επαναδιαπραγμάτευσης ή θα τερματιστούν με την προσχώρηση.Δημοσιονομικός έλεγχος- Να ολοκληρωθεί το νομοθετικό πλαίσιο για τον εσωτερικό δημοσιονομικό έλεγχο.- Να αναπτυχθεί και να εφαρμοστεί η έννοια της υποχρέωσης λογοδοσίας της διεύθυνσης.- Να αναπτυχθεί η έννοια της διαδικασίας λογιστικού ελέγχου και να προετοιμαστούν λογιστικοί έλεγχοι για τα κονδύλια της Κοινότητας.- Να επιταχυνθεί η ευθυγράμμιση στον τομέα του εξωτερικού λογιστικού ελέγχου, ειδικότερα να προωθηθεί η λειτουργική ικανότητα και η ανεξαρτησία της κρατικής υπηρεσίας λογιστικού ελέγχου.- Να οριστεί υπάλληλος αρμόδιος για τις επαφές σχετικά με την προστασία των οικονομικών συμφερόντων των Κοινοτήτων και να αρχίσει η ουσιαστική συνεργασία με την OLAF μέσω του συγκεκριμένου υπαλλήλου.- Να ενισχυθεί η καταπολέμηση της απάτης.- Να συνεχιστούν οι προσπάθειες για να εξασφαλιστεί η ορθή χρήση, ο έλεγχος, η παρακολούθηση και η αξιολόγηση της κοινοτικής προενταξιακής χρηματοδότησης, ως βασικού δείκτη της ικανότητας της Λετονίας να εφαρμόσει το κεκτημένο σχετικά με το δημοσιονομικό έλεγχο.5. ΠρογραμματισμόςΓια το διάστημα 2000-2006, παράλληλα με το Phare, η χρηματοδοτική βοήθεια προς την Λετονία περιλαμβάνει και τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου SAPARD [κανονισμός (ΕΚ) αριθ. 1268/1999 του Συμβουλίου, ΕΕ L 161 της 26.6.1999, σ. 87], και τη στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ISPA [κανονισμός (ΕΚ) αριθ. 1267/1999 του Συμβουλίου, ΕΕ L 161 της 26.6.1999, σ. 87], το οποίο δίδει προτεραιότητα σε μέτρα παρόμοια με του ταμείου συνοχής για την προενταξιακή περίοδο. Βάσει των χρηματοδοτήσεων αυτών προς την Λετονία, η χώρα μπορεί επίσης να χρηματοδοτήσει μέρος της συμμετοχής της σε κοινοτικά προγράμματα, συμπεριλαμβανομένων των προγραμμάτων πλαισίων για την έρευνα και την τεχνολογική ανάπτυξη και προγραμμάτων στους τομείς της εκπαίδευσης και των επιχειρήσεων. Εξάλλου, η Λετονία θα έχει πρόσβαση στη χρηματοδότηση από πολυκρατικά και οριζόντια προγράμματα που έχουν άμεση σχέση με το κεκτημένο. Η συμμετοχή κάθε υποψήφιας χώρας στη χρηματοδότηση απαιτείται συστηματικά για κάθε επενδυτικό έργο. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως, την Ευρωπαϊκή Τράπεζα για την Ανασυγκρότηση και την Ανάπτυξη και την Παγκόσμια Τράπεζα, προκειμένου να διευκολυνθεί η συγχρηματοδότηση έργων που σχετίζονται με προενταξιακές προτεραιότητες.6. ΠροϋποθέσειςΗ κοινοτική βοήθεια για τη χρηματοδότηση έργων από τα τρία προενταξιακά μέσα, τουτέστιν το Phare, το ISPA και το SAPARD, προϋποθέτει την τήρηση εκ μέρους της Λετονίας των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης και, ιδίως, την πρόοδο όσον αφορά την τήρηση των ειδικών προτεραιοτήτων που καθορίζονται στην παρούσα αναθεωρημένη εταιρική σχέση για την προσχώρηση. Η μη τήρηση αυτών των γενικών προϋποθέσεων θα μπορούσε να οδηγήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.7. ΠαρακολούθησηΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό να εξακολουθήσουν τα όργανα της ευρωπαϊκής συμφωνίας να αποτελούν το πλαίσιο εντός του οποίου μπορεί να εξεταστεί η υιοθέτηση και η εφαρμογή του κεκτημένου. Τα σχετικά τμήματα της εταιρικής σχέσης για την προσχώρηση συζητούνται στις αρμόδιες υποεπιτροπές. Η επιτροπή σύνδεσης συζητεί τις γενικές εξελίξεις, την επιτελούμενη πρόοδο και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων της εταιρικής σχέσης καθώς και ειδικότερα θέματα που παραπέμπουν οι υποεπιτροπές στην εν λόγω επιτροπή.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων, δηλαδή του Phare, του ISPA και του SAPARD, να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου, ΕΕ L 161 της 26.6.1999, σ. 68].Η εταιρική σχέση για την προσχώρηση θα εξακολουθήσει να τροποποιείται όπως κρίνεται αναγκαίο, σύμφωνα με το άρθρο 2 του κανονισμού (ΕΚ) αριθ. 622/98.(1) Η σειρά παρουσίασης είναι αυτή που εφαρμόζεται στις περιοδικές εκθέσεις 2000.


title: 2010/14/: Απόφαση της Ευρωπαϊκής Κεντρικής Τράπεζας, της 10ης Δεκεμβρίου 2009 , σχετικά με την έγκριση της ποσότητας των κερμάτων που πρόκειται να εκδοθούν το 2010 (ΕΚΤ/2009/25)

text:
               12.1.2010

               EL

               Επίσημη Εφημερίδα της Ευρωπαϊκής Ένωσης

               L 7/21

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 10ης Δεκεμβρίου 2009
   σχετικά με την έγκριση της ποσότητας των κερμάτων που πρόκειται να εκδοθούν το 2010
   (ΕΚΤ/2009/25)
   (2010/14/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 2,
   Εκτιμώντας τα ακόλουθα:

               (1)

               Από την 1η Ιανουαρίου 1999 η Ευρωπαϊκή Κεντρική Τράπεζα (ΕΚΤ) έχει το αποκλειστικό δικαίωμα να εγκρίνει την ποσότητα των κερμάτων που εκδίδουν τα κράτη μέλη τα οποία έχουν υιοθετήσει το ευρώ (εφεξής τα «συμμετέχοντα κράτη μέλη»).

               (2)

               Τα συμμετέχοντα κράτη μέλη έχουν υποβάλει στην ΕΚΤ, προς έγκριση, τις εκτιμήσεις τους ως προς την ποσότητα των κερμάτων ευρώ που πρόκειται να εκδοθούν το 2010, με συμπληρωματικά επεξηγηματικά σημειώματα σχετικά με τη μεθοδολογία πρόβλεψης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση της ποσότητας των κερμάτων ευρώ που πρόκειται να εκδοθούν το 2010
   Με την παρούσα απόφαση η ΕΚΤ εγκρίνει την ποσότητα των κερμάτων ευρώ που πρόκειται να εκδοθούν από τα συμμετέχοντα κράτη μέλη το 2010, όπως παρουσιάζεται στον παρακάτω πίνακα:

               (ποσά σε εκατ. EUR)

               Έκδοση κερμάτων που προορίζονται για κυκλοφορία και έκδοση συλλεκτικών κερμάτων (τα οποία δεν προορίζονται για κυκλοφορία) το 2010

               Βέλγιο

               105,2

               Γερμανία

               668,0

               Ιρλανδία

               43,0

               Ελλάδα

               55,0

               Ισπανία

               210,0

               Γαλλία

               290,0

               Ιταλία

               283,0

               Κύπρος

               18,1

               Λουξεμβούργο

               40,0

               Μάλτα

               10,5

               Κάτω Χώρες

               54,0

               Αυστρία

               306,0

               Πορτογαλία

               50,0

               Σλοβενία

               30,0

               Σλοβακία

               62,0

               Φινλανδία

               60,0

         Άρθρο 2
   Τελική διάταξη
   Η παρούσα απόφαση απευθύνεται στα συμμετέχοντα κράτη μέλη.

      Φρανκφούρτη, 10 Δεκεμβρίου 2009.

            Ο Πρόεδρος της ΕΚΤ

         Jean-Claude TRICHET


title: 2008/774/ΕΚ,ΕυͿατόμ: Απόφαση του Συμβουλίου, της 2ας Οκτωβρίου 2008 , για το διορισμό στην Ευρωπαϊκή Οικονομική και Κοινωνική Επιτροπή ενός μέλους από το Λουξεμβούργο

text:
               7.10.2008

               EL

               Επίσημη Εφημερίδα της Ευρωπαϊκής Ένωσης

               L 266/12

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Οκτωβρίου 2008
   για το διορισμό στην Ευρωπαϊκή Οικονομική και Κοινωνική Επιτροπή ενός μέλους από το Λουξεμβούργο
   (2008/774/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2006/524/ΕΚ, Ευρατόμ (1),
   την πρόταση της λουξεμβουργιανής κυβέρνησης,
   τη γνώμη της Επιτροπής,
   Εκτιμώντας ότι μία θέση μέλους της Ευρωπαϊκής Οικονομικής και Κοινωνικής Επιτροπής έμεινε κενή κατόπιν της παραίτησης του κ. Paul JUNCK,
   ΑΠΟΦΑΣΙΖΕΙ:
   Άρθρο 1
   Ο κ. Patrick SEYLER, γενικός διευθυντής της Arcelor Mittal, διορίζεται μέλος της Ευρωπαϊκής Οικονομικής και Κοινωνικής Επιτροπής για το εναπομένον διάστημα της τρέχουσας εντολής, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Λουξεμβούργο, 2 Οκτωβρίου 2008.

            Για το Συμβούλιο

            Ο Πρόεδρος

         X. BERTRAND

      (1)  ΕΕ L 207 της 28.7.2006, σ. 30.